Ilargiaren beste aldea\nEuskal Herriko gatazkaren konponbidean nazioarteko komunitatea inplikatzea izan da ezker abertzalearen urteetako helburua, eta, gaur egun, herri gisa aitortza lortzeko ere badihardu lanean. Europako Batasunarekiko jarrera kritikoarekin, europar herrien arteko kooperazioa landu dute hainbat belaunalditako militanteek, eta Europako instituzioetan eta haietatik kanpo egindakoaz eta egin beharrekoaz hausnartu dute Elena Belokik, Gorka Elejabarrietak, Oihana Etxebarrietak eta Koldo Gorostiagak mahai inguruan.\n"Ilargiari, betidanik, alde bat ikusi diogu. Euskal Herriaz ere, beti, alde bat ikusi dute. Estaltzeko borondatea egon da iraganean, eta borndate garbia du oraindik nazionalismo espainolak."\n“Ilargiari, betidanik, alde bat ikusi diogu. Euskal Herriaz ere, beti, alde bat ikusi dute. Estaltzeko borondatea egon da iraganean, eta borondate garbia du oraindik nazionalismo espainolak”. Hori ikusi zuen “oso argi” Koldo Gorostiagak, Europako Parlamenturako ordezkari hautatua izan zenean. Europako kazetariek, telebista frantsesak eta abarrek Euskal Herriari buruz hainbat aipamen egiten zituztenean, esaten zien ilargiaren alde bakarra ari zirela ikusten eta bazuela beste alde bat ere. “Eta horretan hasten nintzenean, mozten ninduten”.\n1999an, Gorostiaga Europako Parlamentura iritsi berritan, gailur bat egin zuten Tamperen, Finlandian: “Hainbat erabaki hartu zituzten, eta Euskal Herriari buruz, erabaki zuten cordon sanitaire (osasun-hesia) ezartzea”. Haren ustez, konplizitate handia zegoen Europan Euskal Herriaren inguruko zenbait kontu ezkutatzeko, beraz, saiatu zen beste aldea ere erakusten: “Bestela, ez genukeelako sinesgarritasunik izango nazioarte mailan”.\nGorka Elejabarrietaren iritziz, Espainiak eta Frantziak egunero egiten dute Euskal Herriaren aurka nazioartean: “Kristoren makinaria daukate eta horretarako erabiltzen dute. Guk norbaiti bilera bat eskatuz gero, haiek lehenago joaten dira beregana, enbaxadorearen bidez, gurekin bildu ez daitezen”. Edonola ere, Euskal Herriko arazo politikoak onartu izan dira, “eremu pribatuan”, Gorostiagaren hitzetan: “Egin genituen kontaktuak hainbat estatutan eta toki guztietan bazen aitorpen hori pribatuan, baina publikoan zergatik ez zegoen galdetzen genuenean, “raison d'état” (“estatu arrazoia”) erantzuten ziguten”.\n"1980ko hamarkadaren amaieran, jadanik ari zen ikuspegi sekuritarioa hedatzen. Hor jarri zen martxan Graham Watsonen txostena, euroaginduen ingurukoa, abuzturako eginda zeukana."\n1998ko Ostiral Santuko Akordioari esker, Ipar Irlandak Europari gauzak beste era batera konpontzeko aukera bazegoela erakutsi zion, Elejabarrietaren esanetan: “Egoera horretan, gure proposamenak zentzudunak ziren. Guk ez genuen independentzia eskatzen, erabakitzeko eskubidea baizik. Gure helburuak plazaratzeko agertokia, azkenean jendeak erabakitzeko. Horrek Espainiari sekulako mina ematen zion, halako eztabaida publikoetan ez zuelako gure argumentuen kontra egiterik. Europako testuinguruan jendeak gure arrazoiak babesten zituelako”.\nElena Belokiren ustez, Europako Parlamentuan ordezkaritza izanda, zaila zen Euskal Herriaren izatea ukatzea: “Aldez aurretik, beste jende bate ere egon da Europan, eta haiei esker egon gara gu ere eta bide bat egin ahal izan dugu. Txema Monterorekin lortu genuen ordezkaritza lehen aldiz”. Instituzioek espazioa, bitartekoak eta bozgorailua errazten dituztela uste du Belokik, nork bere diskurtsoa helarazteko. Fisikoki ezin zituzten ukatu, beraz, eta protagonista berezi bat ere bazuten: “Beste elementu garrantzitsu bat izan zen gizon hau [Koldo Gorostiaga] ez zela batere militante tipikoa, apurtzen zituen eskema guztiak”. Lehen egunetik egin zituen gauza esanguratsuak: “Freedom for basque political prisoners (Askatasuna euskal preso politikoentzat) zioen kamiseta bat eraman zuen. Eta lehen hitzak euskaraz egin zituen”. Bazekiten ez zirela itzuliak izango, eta ondoren ingelesez hitz egin zuen eta aurrerantzean hala egingo zuela esan zuen.\nNazioartea konponbidean inplikatzea xede\n"Ez gaituzte estatu paralelo gisa ikusten, baina badute gurekiko konfiantza maila bat beste era bateko eragileekiko izango ez luketena."\nEzker abertzalearen misioa nazioarteko komunitatea Euskal Herriko konponbide prozesuan inplikatzea izan da. Elejabarrietaren ustez, horretarako lan handia egin zen urte haietan, baina gauza bitxiak ere gertatu ziren: “2001eko irailean, New Yorkeko atentatuak gertatu ziren, eta Europak erabili zuen zeukan testuinguru nazionala eta internazionala gure aurkako borroka areagotzeko”. Orduan utzi zituzten legez kanpo Batasuna eta beste hainbat eragile, eta orduan sortu zituzten terroristen Europako zerrendak ere: “[Jose Maria] Aznarrek Europako kontseiluari eskatu zion gu zerrendan sartzeko, eta erantzun zioten ezin zutela Batasuna zerrendan jarri legezkoa bazen, eta horri emandako erantzuna izan zen ilegalizazioa”.\nEgoera bitxia sortu zen, beraz: “Europako Parlamentuan geunden hirurok —Beloki, Elejabarrieta eta Gorostiaga—, handik jasotzen genuen soldata, eta aldi berean, Europako Parlamentua ari zen esaten terroristak ginela. Beraz, ordaintzen zigun lan hori egiteko”. Elejabarrietak uste du Europak Espainiari aukera eman ziola, segurtasun politiken bidez, Euskal Herriko egoera konpontzeko, Europak beste alde batera begiratzen zuen bitartean.\nEdonola ere, Belokiren iritziz, lehenagokoa da Europaren sekurokraziarako joera: “Beti esaten da 2001eko irailaren 11k jarri zuela mugarria, baina 1980ko hamarkadaren amaieran, jadanik ari zen ikuspegi sekuritarioa hedatzen. Hor jarri zen martxan Graham Watsonen txostena, euroaginduen ingurukoa, abuzturako eginda zeukana. Garai horretan, jadanik, hasi ziren ehuntzen gaur egun ezagutzen dugun segurtasun politikaren oinarriak”. Bat egin du Gorostiagak Belokirekin: “1992an, Maastritcheko ituna sinatu zen. Eta itun horren funtsa da munduaren aldaketa. Mundua aldatu zen 2001ean, New Yorkeko atentatuarekin, baina politikoki, Maastritchek eman zuen munduaren aldaketa neoliberalismora. Gu 1999an sartu ginen eta ordurako aldaketa hori erabat errotuta zegoen”.\nEzker abertzaleak nazioartean egin duen lana, hala ere, ez da soilik instituzionala izan. Parlamentuan ordezkaritzarik izan ez duenean eta bertarako sarbidea ere debekatuta eduki dutenean ere, harremanei eutsi dietela nabarmendu du Elejabarrietak: “Ni sartzen nintzen, botatzen ninduten... Josep Borrellek agindu zuen, hain justu, ni botatzea. Baina kanpoan bazegoen taberna bat Pub izena zuena, eta guk deitzen genuen Publament eta han egiten genituen bilera guztiak”. Parlamentuko lehendakariordea ere atera izan zen haiekin biltzera taberna hartara eta asko harritzen zen egoerarekin. Elejabarrietaren hitzetan, Brusela da munduan enbaxada eta korrespontsal gehien dauzkan hiria, “Whashingtonek baino gehiago”. Horiekin ere lantzen zuten harremana, baina garai haiek “gogorrak” ziren: “Kubako enbaxadorearen bulegoan sartu ginen behin Koldo eta biok eta diputatu espainiarrak guri “Terroristas!” oihuka hasi ziren”.\nHemendik hamar-hamabost urtera nazioarteko hainbat estatuk guri estatu independente garela aitortzeko, lana egiten orain hasi behar da."\nIzan ere, Lizarra-Garaziko akordioa hautsi ondorengo urteak ziren. Gorostiagak gogoan du parlamentuko eztabaida bat “oso gogorra” egin zitzaiola: “Mintzatu ziren EAJ, EA, CiU, Espainiako alderdi politiko guztiak, BNG... eta une batean, bukaeran, presidenteak esan zuen eztabaida amaitzen zela. Nik cuestion de orden bat eskatu nuen, bederen, nire azalpena eman ahal izateko eta ez zidaten eman. Eta, ondoren, beste batek hitza hartu eta esan zuen banuela eskubidea. Garcia Margallo zegoen lehen lerroan eta hark esan zion niri baimenik ez emateko presidenteari. Arlette Laguillerrek hartu zuen hitza eta protesta egin zuen oso modu finean, baina aktan ez da ageri eta bideoan ere moztuta dago zati hori”. Ezkerreko eurodiputatu frantziarra da Laguiller, Lutte Ouvrierekoa, LO eta GUE taldeetan zegoena.\nHala ere, jende askoren elkartasuna ere sentitu dute. 2003an itxi zuten Euskaldunon Egunkaria, eta Gorostiagak eta konpainiak bazituzten ehunka ale beren bulegoan. Elejabarrietak gogoan du nola baliatu zituen horietako hainbat Miquel Mayol ERCko diputatuak: “Hartzen zuen ale bat hitza hartu behar zuenerako eta asmatzen zuen gaia egunkariko berri batekin lotzen eta aldiro Egunkaria itxi zutela salatzen zuen”.\nEuropako estatuek, berriz, ikusi zuten epe ertain luzera Espainiak eta Aznarrek ez zutela segurtasun politika soilarekin beren helburua lortzen. Orduan, bestelako bideak aztertzen hasi ziren, Elejabarrietaren esanetan: “Urte horietan hasi zen nazioartearen esku hartze handiagoa gurean. Eta handik aurrera, gu ere beste modu batera lan egiten hasi ginen kanpoan”. Zehazki, lehentasunak markatu zituzten, Belokiren arabera: “Hasieran, mundura zabaltzera gindoazen, ahalik eta harreman gehien egitera. Eta gero, markatu genituen lehentasunezko espazio batzuk. Eta lehentasunezko espazioa zen Europa, bertan ginelako”.\n"Kontraesanez betetako espazio horretara joaten gara ahalik eta etsai gutxien izateko, Euskal Herriaren aurkako ahalik eta oposizio gutxien sortzeko."\nEz ohiko herri bat ordezkatu behar izan dute Europan, Elejabarrietaren hitzetan: “Gu gara estaturik gabeko herria, nazio askapen mugimendua eta gatazka bat duena. Baina estrategia aldaketa egin genuenean, konturatu ginen eragin behar genuela sektore erabakigarrietan. Eta sektore horiek ez dira gure antzekoak, baina nire sentsazioa da eboluzioa egon dela gurekiko pertzepzioan”. Hasiera batean, Europan euskal herritarrei buruz zituzten aurreiritziak oso lotuta zeudela fanatismoarekin eta borroka armatuaren kontuarekin, ezker marjinalarekin: “Gu eta gure proposamen zentzudunak geroz eta gehiago ezagutu ahala, aldaketa gertatu da. Horri gehituz gero espainolen gure aurkako jarrera gogora, gure aldeko pertzepzioa areagotu da”.\nOihana Etxebarrietaren ustez, “jende serioa” gara kanpokoen begietara: “Hitzekoa eta konfiantzazko jendea bezala hartzen gaituzte edonora heldu bezain pronto. Uste dut egindako lanaren emaitza dela”. Haren iritziz, nazioartera begira lan egiten denean beharrezkoa delako konfiantza eta sinesgarritasuna ematen duten espazioak sortzea: “Ez gaituzte estatu paralelo gisa ikusten, baina badute gurekiko konfiantza maila bat beste era bateko eragileekiko izango ez luketena”.\nHorrez gain, Etxebarrietari iruditzen zaio entzutera ere irteten direla euskal herritarrak nazioartera: “Nazioartean egin den lan handi bat izan dela gure naziotik kanpo gertatzen ari ziren kontuak Euskal Herrira ekartzea. Hondurasetik itzuli berri naiz eta eskatzen ziguten kontuetako bat zen haietaz ez ahazteko: <>”. 2009ko kolpearen ondoren, inoiz inork Hondurasi buruz zerbait esan badu hango kontuak hona ekartzeko, horiek gu izan gara. Eta Hondurasen aurkezten garen une berean badakite nor garen, ezker abertzalea oso ongi irudikatuta dago”.\nGorostiagaren iritziz, ezinbestekoa da nazioarteko aitortza lortzeko lan egitea, baina kosta egin da horrekiko konbentzimendua lortzea: “Gure jendeak ez zuen ikusten lan horren garrantzia, ordezkaritza bat bazegoela bazekiten, zerbait egiten zuela, gehiagorik ez. Nik proposatu nuen etor zitezela Arnaldo [Otegi] eta gainontzekoak eta txosten bat egin genuen haientzat. Ikusi zutenean gure lana, harrituta geratu ziren. Euskal Herrian zeudenek ez zuten astirik gauzak aztertzeko. Kanpoan, aldiz, bagenuen giro lasaiagoa solasaldiak egiteko eta gauzak aztertzeko”.\n"Europako Batasunaren ereduarekin oso kritikoak gara, baina horrek ez du kentzen europar herrien arteko kooperazioa eta elkarlana modu positiboan ere uler daitekeela."\nLan erritmoak “oso ezberdinak” baitira Euskal Herrian eta nazioartean, Elejabarrietaren ustez: “Nazioartean egiten den lanak ez du balio botoak irabazteko. Eta ez da epe laburrera emaitzak ematen dituen lana”. Horregatik, joko mahaian kolpea jo eta lan egiteko modua bera aldatzea erabaki dute: “Atzeratu egin dugu estatuarekin genuen bataila, gu egoera hobean egongo garen unera. Ez dirudi Espainiak onartuko duenik Euskal Herriaren erabakitzeko eskubidea eta hori horrela bada, bataila hori etorriko da gerora. Irabazteko, gutxienez, bi gauza behar ditugu: lehena, erdia baino gehiagoren babesa lortzea, eta, bigarrena, nazioarteko aitortza. Hemendik hamar-hamabost urtera nazioarteko hainbat estatuk guri estatu independente garela aitortzeko, lana egiten orain hasi behar da”.\nHain justu, euskal herritarrez eraikitako mitoak deuseztatzeko baliatu behar dira harremanak, Etxebarrietaren iritziz: “Aurrez aurrekoan, jendearekin gauzak beste era batera ikusten dira. Mito asko egon direlako eta horiek berehala apurtzen direlako, ateak irekitzea errazagoa da. Gu oraindik eraikuntzan dagoen herrialde bat gara, eta garrantzitsua da erakustea herri bezala gure berezitasunak eta funtzionatzeko modua baditugula, eta horiek estatu izaera ematen digutela”.\nHerri atipikoa ordezkatzeaz gain, Europako Batasunarekiko kritikoa izatea dagokio ezker abertzaleari, kontraesanak kudeatzea, Belokiren hitzetan: “Ezker abertzaleak ez du inon esan beharrik Europako Batasuneko proiektu soziopolitikoaren oso aurkakoak garela. Maastritcheko Ituna Espainiako Kongresuan bozkatu zenean, indar bakarra izan ginen aurka egiten”. Baina uste du bereiztu behar direla Europako Batasuneko instituzioak eta Europako politika: “Kontraesanez betetako espazio horretara joaten gara ahalik eta etsai gutxien izateko, Euskal Herriaren aurkako ahalik eta oposizio gutxien sortzeko”.\nElejabarrietaren iritziz, berriz, Europako Parlamentuarekiko kritiko izatea bateragarria da gainerako herriekin egin daiteken elkarlanarekin: “Euskal Herria Europan dago, gehiago edo gutxiago gustatu arren. Gainera, Espainiaran eta Frantziaren bidez, Europako Batasunean ere badago. Beraz, etorkizun batean, Euskal Herriak erabaki beharko du zein motatako harremana nahi duen Europarekin eta Europako Batasunarekin. Europako Batasunaren ereduarekin oso kritikoak gara, baina horrek ez du kentzen europar herrien arteko kooperazioa eta elkarlana modu positiboan ere uler daitekeela”.


Aldundiak eta ATECE Gipuzkoak V. Lasterketa solidarioa aurkeztu dute, garuneko gaitza duten pertsonei laguntzeko - Artikulua - ORAIN Gipuzkoa\nAldundiak eta ATECE Gipuzkoak V. Lasterketa solidarioa aurkeztu dute, garuneko gaitza duten pertsonei laguntzeko\nMaite Peña: “Oso garrantzitsua da lesio honen errealitatea gizartean ikustaraztea. Lan horretan eta laguntza psikologikoan babesten dugu ATECE”\nGipuzkoako Foru Aldundiak eta ATECE Gipuzkoa elkarteak igandean Donostian egingo den Lasterketa solidarioaren V. edizioa aurkeztu dute, garuneko lesioa duten pertsonei laguntzeko. Hala, helduentzako 5 km-ko lasterketaz gain, haurrentzako lasterketak eta bira solidarioa egingo dira, besteak beste. Gaurko aurkezpenean Maite Peña Gizarte Politikako diputatuak azpimarratu duenez, “oso garrantzitsua” da lesio honen “errealitatea gizartean ikustaraztea”. Horren harira, gaineratu du Gizarte Politikako departamentuak, lan horretan eta laguntza psikologikoan “babesten” duela ATECE Gipuzkoa, garuneko lesioa duten pertsonen elkartea, 480 elkartekide dituena, eta horietatik 210 garun-kalte hartuak eragindako pertsonak. “Garuneko gaitza bat batekoa izaten da gehienetan, eta prebentzioa eginda ere, ez dago gaitza uxatzeko modu eraginkorrik”, azaldu du diputatuak eta “are larriagoa dena, ez dauka sendabiderik; badaude tratamenduak ondorioak arintzen laguntzeko baina sendabiderik ez dago”, nabarmendu du. “Gehien 40 eta 60 urte bitarteko gizonei eragiten die gaitzak baina egia da, edonori gertatu ahal zaiola” argitu du Peñak, eta horregatik berretsi du gaitzaren inguruko informazioa “zabaltzearen garrantzia”.\nBeraz, Anoetako miniestadioan egingo den Lasterketa solidarioan parte hartzeko asmoa duenak aurrez eman behar du izena http://www.kirolprobak.com webgunean, parte-hartzaile muga 300 lagunekoa delarik. Aurtengo edizioa 10:00etan hasiko da 5 km-ko lasterketarekin hirian zehar (miniestadioan hasi eta amaituko da). Ondoren, 11:00etan, haurrentzako lasterketak hasiko dira (Haur Hezkuntzako 1. mailatik 6. mailara bitartekoak), eta, azkenik, 12:00etan bira solidarioak egingo dituzte gaixotasunak eragindako pertsonek eta lagundu nahi duten guztiek. Gainera, haurrentzako tailerrak, photocall-a eta sari banaketa ere izango dituzte parte-hartzaileentzat.\nHalaber, aurkezpenean Jose Manuel Amador ATECE Gipuzkoa elkarteko presidenteak azaldu duenez, elkartea 1994an eratu zen, eta jada “20 urte baino badaramagu ere, hainbat kanpaina egiten ditugu GKHren errealitateari eta gaixotasunaren familienari ikusgarritasuna emateko”. Era berean, esan du eragindako pertsonen kolektiboa “oso heterogeneoa” dela, bai adinari dagokionez, bai eragindakoek jasatzen dituzten “sekuelei dagokienez”. “Hasieran oso lagungarria izan zen kolektibo osoa taldekatu zuen Elkarte bat egotea. Urteak iragan ahala, hazten joan gara, elkartekideen kopurua handitzen joan da, eta, batez ere, eskaintzen ditugun jardueren kopurua handitzen joan da”, esan du Amadorrek, eta gaineratu gaur egun, Elkarteak zerbitzu eta jarduera espezifikoak eskaintzen dituela gaixotasunak eragindako pertsonentzat eta haien familiartekoentzat, hala nola, “laguntza psikologikoa eta neuropsikologikoa, gizarte-arreta, errehabilitazio kognitiboa, eskulan- eta pintura-tailerrak, fisioterapia, logopedia, autolaguntzako taldeak, aisialdi eta denbora libreko programak, oporretako programak eta prebentzio-hitzaldiak”.\nAzken datuen arabera, Euskadin 20.000 pertsonek dute garuneko lesioa. Garuna oxigenorik gabe geratzearen ondorio da eta hori eragin dezaketen arrazoi ezberdinak daude: buruko minbizia, istripuren bat edo ictus edo antzekoren bat, besteak beste. Garuneko lesioa dutenena oso kolektibo anitza da; gaitzaren arabera, lesio handiagoa edo arinagoa izaten dute pazienteek eta ezberdintasun handiak izaten dira batzuen eta besteen artean; badaude bizitza autonomoa egiteko gai direnak, baina baita ia erabateko mendekotasuna duten beste batzuk ere. “Eta euren arteko ezberdintasun horrek zailago egiten ditu terapiak eta tratamenduak, norberaren neurrira egokitu behar izaten direlako askotan”, azaldu du amaitzeko Gizarte Politikako arduradunak. Eta amaitzeko, jendea “animatu du” igandeko lasterketa solidarioan parte hartzera, ATECE Gipuzkoari “elkartasuna adierazteko”.\nATECE Gipuzkoak 480 elkartekide ditu, eta horietatik 210 garun-kalte hartuak eragindako pertsonak


minen ahoskatzea: nola ahoskatu min Tatarera, Suediera, Old Turkic, Daniera, Esperanto, Alemana, Hungariera, Kurduera, Kurmanji, Euskara, Galiziera, Volapük, Norvegiera, Nederlandera, Afrikaans, Azerbaijanera, Poloniera, Hebreera, Nynorsk, Quenya, Irlandako gaelera, Kotava, Mendebaldeko frisiera, Yiddish, Ipar samiera, Malteran\nEskatu ahoskera berri bat Ahoskatzea hemen: Old Turkic Afrikaans Alemana Azerbaijanera Daniera Espainiera Esperanto Euskara Galesera Galiziera Hebreera Hungariera Ipar samiera Irlandako gaelera Kotava Kurduera Kurmanji Maltera Mendebaldeko frisiera Nederlandera Norvegiera Nynorsk Pikardiera Poloniera Pulaarera Quenya Suediera Tatarera Volapük Yiddish Tatarera (tt) Alemana (de) Errusiera (ru) Espainiera (es) Ingelesa (en) Frantsesa (fr) Japoniera (ja) Poloniera (pl) Nederlandera (nl) Mandarinera (zh) (snk) (pot) (sty) (rcf) (fla) (hbo) (zsm) (sjn) (ett) (jliu) (quc) (jbo) (io) (ada) (mwn) (cic) (paw) (hop) (cho) (syc) (xmf) (acm) (gag) (tjin) (otk) (abn) (obu) (yrl) (taiu) (ekp) (siiy) (jlua) (koi) (bfz) (crg) (chn) (kpy) (got) (qxq) (gun) (oka) (pbb) (ppl) (ann) Abazera (abq) Abkhaziera (ab) Adigera (ady) Afarrera (aa) Afrikaans (af) Agul (agx) Aimara (ay) Aintzinako greziera (grc) Ainuera (ain) Akanera (ak) Albaniera (sq) Aleman silesiarra (sli) Alemana (de) Aleutera (ale) Algonquiera (alq) Aljeriar arabiera (arq) Alutiiq (ems) Amharera (am) Antzinako eskandinaviera (non) Antzinako ingelesa (ang) Arabiera (ar) Aragoiera (an) Arapaho (arp) Arbëreshera (aae) Armeniera (hy) Aromaniera (rup) Assamera (as) Asturiera (ast) Avarera (av) Azerbaijanera (az) Bakhtiariera (bqi) Balutxi (bal) Bamanankan (bm) Bardiera (bcj) Bavariera (bar) Baxkirera (ba) Behe-aleman (nds) Bembera (bem) Bengalera (bn) Bhojpuri (bho) Bielorrusiera (be) Bihariera (bh) Birmaniera (my) Bislama (bi) Bosniera (bs) Botlikhera (bph) Bouyei (pcc) Bretainiera (br) Bribri (bzd) Bulgariera (bg) Buriatera (bxr) Burushaski (bsk) Cabo Verdeko kreolera (kea) Cayugera (cay) Cebuera (ceb) Chamorro (ch) Changzhou (plig) Chirichaua (apm) Cook uharteko maoriera (rar) Creera (cr) Dagbaniera (dag) Daniera (da) Dariera (prs) Dinkera (din) Dusun (dtp) Dzongkha (dz) Edoera (bin) Egiptoar arabiera (arz) Emiliera (egl) Erdialdeko bikolera (bcl) Erromantxera (rm) Errumaniera (ro) Errusiera (ru) Erziera (myv) Eskoziako gaelera (gd) Eskoziera (sco) Eslovakiera (sk) Esloveniera (sl) Espainiera (es) Esperanto (eo) Estoniera (et) Etonera (eto) Euskara (eu) Evenkera (evn) Ewe (ee) Ewondoera (ewo) Faroeera (fo) Fijiera (fj) Fijiko Hindi (hif) Finlandiera (fi) Flandriera (vls) Frankoproventzera (frp) Frantsesa (fr) Friulera (fur) Fula (ff) Fuzhou (fzho) Ga (gaa) Galesera (cy) Galiziera (gl) Gàn txinera (gan) Georgiera (ka) Gilandera (glk) Gimira (bcq) Goi-saxoi (sxu) Goi-sorbiera (hsb) Golkoko arabiera (afb) Greziera (el) Groenlandiera (kl) Guaraniera (gn) Gujaratera (gu) Gusiiera (guz) Haitiko kreolera (ht) Hakka (hak) Hassaniera (mey) Hausa (ha) Hawaiiera (haw) Hebreera (he) Hegoaldeko lurera (luz) Hegoaleko ndebelera (nr) Hegoekialdeko mandarinera (xghu) Hereroera (hz) Hiligaynon (hil) Hindi (hi) Hiri motu (ho) Hmong (hmn) Hungariera (hu) Igboera (ig) Ijitoera (rom) Ilocanoera (ilo) Indonesiera (ind) Ingeles ertain (enm) Ingelesa (en) Ingushera (inh) Interlingua (ia) Inuitera (iu) Inupiak (ik) Ipar samiera (sme) Iparraldeko lurera (lrc) Iparraldeko ndebelera (nd) Irlandako gaelera (ga) Islandiera (is) Italiera (it) Iwaidja (ibd) Jamaikera (jam) Japoniera (ja) Javera (jv) Jeju (jje) Jin txinera (cjy) Kabardiera (kbd) Kabylera (kab) Kalenjin (kln) Kalmykera (xal) Kannadera (kn) Kantonera (yue) Kanuriera (kr) Karakalpakera (kaa) Karatxaiera-balkarera (krc) Kareliera (krl) Kashmirera (ks) Katalana (ca) Kaxubiera (csb) Kazakhera (kk) Khantiera (kca) Khasi (kha) Khmerera (km) Kikongo (kg) Kikuyuera (ki) Kimbunduera (kmb) Kinyaruanda (rw) Kirgizera (ky) Kiribatiera (gil) Kirundi (rn) Klingon (tlh) Komiera (kv) Konkaniera (gom) Koptoera (cop) Koreera (ko) Kornubiera (kw) Korsikera (co) Kotava (avk) Krimeako tatarera (crh) Krioera (kri) Kroaziera (hr) Kuanyamera (kj) Kurduera (ku) Kurmanji (kmr) Kutchi (kfr) Ladinera (lld) Ladino (lad) Lakera (lbe) Laki (lki) Lakotera (lkt) Laosera (lo) Latgaliera (ltg) Latin (la) Lazera (lzz) Letoniera (lv) Levanteko arabiera (apc) Lezgiera (lez) Liguriera (lij) Limburgera (li) Lingalera (ln) Lituaniera (lt) Lombardiera (lmo) Louisianako kreolera (lou) Loziera (loz) Lubera (lu) Luganda (lg) Luoera (luo) Lushootseed (lut) Luxenburgera (lb) Magahi (mag) Mahoresa (swb) Mainfränkisch (vmf) Malayalamera (ml) Malaysiera (ms) Maldivera (dv) Malgaxe (mg) Maltera (mt) Manchuera (mnc) Mandarinera (zh) Mandinkera (mnk) Mansiera (mns) Manxera (gv) Maoriera (mi) Mapudungun (arn) Marathera (mr) Mariera (chm) Marokoar arabiera (ary) Marshallera (mh) Masbatenyo (msb) Maurizioko kreolera (mfe) Maya hizkuntzak (myn) Mazandarandera (mzn) Mazedoniera (mk) Mbeera (mfo) Meiteiera (mni) Mendebaldeko apatxera (apw) Mendebaldeko frisiera (fy) Mikmakera (mic) Min nan (nan) Mǐn txinera (cdo) Minangkabauera (min) Mohawkera (moh) Mokxera (mdf) Moldaviera (mo) Mongoliera (mn) Mossiera (mos) Muskogearra (mus) Mwali (wlc) Nahuatlera (nah) Napoliera (nap) Naskapiera (nsk) Nauruera (na) Navahoera (nv) Naxiera (nxq) Ndonga (ng) Ndzwani (wni) Nederlandera (nl) Nenetsera (yrk) Neo-asiriar aramera (aii) Nepalera (ne) Newarera (new) Ngazidja (zdj) Nogaiera (nog) Norvegiera (no) Nynorsk (nn) Nǀuu (ngh) Ogbia (ogb) Ojibwera (oj) Okinawera (ryu) Okzitaniera (oc) Oriyera (or) Oromoera (om) Osage (osa) Osetiera (os) Otomandar turkiera (ota) Palauera (pau) Palenqueera (pln) Paliera (pi) Pampaganoa (pam) Pangasinan (pag) Papiamento (pap) Pashtoera (ps) Pensilvaniako nederlandera (pdc) Persiera (fa) Piamontera (pms) Pikardiera (pcd) Pitjantjatjara (pjt) Plautdietsch (pdt) Poloniera (pl) Portugesa (pt) Pulaarera (fuc) Punjabera (pa) Puxian mǐn (cpx) Quechuera (qu) Quenya (qya) Rapa nui (rap) Rohingya (rhg) Romagnolera (rgn) Rukiga (cgg) Rusynera (rue) S'gaw Karen (ksw) Samoera (sm) San Pedro Quiatoniko Zapotekoa (zpf) Sango (sg) Sanskrito (sa) Saraikiera (skr) Sardiniera (sc) Sardiniera kanpidanearra (sro) Seediqera (trv) Serbiera (sr) Sererera (srr) Shan (shn) Shanghaiera (jusi) Shonera (sn) Shoshoniera (shh) Silesiera (szl) Sindhi (sd) Sinhala (si) Siziliera (scn) Soga (xog) Somaliera (so) Sondera (su) Sothoera (st) Sranan Tongo (srn) Suabiera (swg) Suediera (sv) Suizako alemana (gsw) Swahili (sw) Swatiera (ss) Sylheti (syl) Tagalog (tl) Tahitiera (ty) Taishanera (tisa) Taivoan (tvx) Tajikera (tg) Talosera (tzl) Talyshera (tly) Tamazight (tzm) Tamilera (ta) Tatarera (tt) Teluguera (te) Tetum (tet) Thadou (tcz) Thaiera (th) Tibetera (bo) Tigrinyera (ti) Tlingitera (tli) Tok-pisin (tpi) Toki Pona (tok) Tondano (tdn) Tonga (toi) Tongera (to) Tsongera (ts) Tswanera (tn) Tuaregera (tmh) Tunisiar arabiera (aeb) Turkiera (tr) Turkmenera (tk) Tuscarora (tus) Tuvera (tyv) Twi (tw) Txekiera (cs) Txerokiera (chr) Txetxeniera (ce) Txewera (ny) Txinera ertain (ltc) Txuvaxera (cv) Ubikh (uby) Udmurtera (udm) Uigurrera (ug) Ukrainera (uk) Urdu (ur) Uzbekera (uz) Valoniera (wa) Vendera (ve) Veneziera (vec) Vepsiera (vep) Vietnamera (vi) Volapük (vo) Voroera (vro) Wenzhou (qjio) Wolofera (wo) Wu txinera (wuu) Xhosera (xh) Xiāng txinera (hsn) Xluh (shi) Yakutera (sah) Yangzi beheko mandarinera (juai) Yeyi (yey) Yi (ii) Yiddish (yi) Yorubera (yo) Yucatango maia (yua) Yup'ik (esu) Zazera (zza) Zhuangera (za) Zipretar arabiera (acy) Zuluera (zu)\nNola ahoskatu min\nminen ahoskatzea hemen Tatarera [tt]\nminn ahoskera Ahoskatu duenak: Sham2019 (Errusia, Gizonezkoa\t)\nminn ahoskera Ahoskatu duenak: ra4pbm (Errusia, Gizonezkoa\t)\nminn ahoskera Ahoskatu duenak: Citybua (Errusia, Gizonezkoa)\nHobetu dezakezu? Zure ahoskatzea desberdina da? Ahoskatu min Tatareran\nPartekatu min-ren ahoskera Tatareran:\nminen ahoskatzea hemen Suediera [sv]\nminn ahoskera Ahoskatu duenak: camelkebab (Suedia, Gizonezkoa\t)\nminn ahoskera Ahoskatu duenak: ango (Suedia, Gizonezkoa\t)\nHobetu dezakezu? Zure ahoskatzea desberdina da? Ahoskatu min Suedieran\nPartekatu min-ren ahoskera Suedieran:\nmin adibidea esaldi batean\nVar hämtar jag min beställning?n ahoskera Ahoskatu duenak: pompom (Suedia, Gizonezkoa)\nJag har glömt min pinkod.n ahoskera Ahoskatu duenak: Verywise (Suedia, Gizonezkoa)\nminen ahoskatzea hemen Old Turkic [otk]\nHobetu dezakezu? Zure ahoskatzea desberdina da? Ahoskatu min Old Turkicn\nPartekatu min-ren ahoskera Old Turkicn:\nminen ahoskatzea hemen Daniera [da]\nminn ahoskera Ahoskatu duenak: olfine (Danimarka, Gizonezkoa\t)\nHobetu dezakezu? Zure ahoskatzea desberdina da? Ahoskatu min Danieran\nPartekatu min-ren ahoskera Danieran:\nJeg har glemt min koden ahoskera Ahoskatu duenak: annelenejens (Danimarka, Emakumezkoa)\nJeg vil gerne hæve fra min opsparingskonton ahoskera Ahoskatu duenak: annelenejens (Danimarka, Emakumezkoa)\nminen ahoskatzea hemen Esperanto [eo]\nminn ahoskera Ahoskatu duenak: snparker1427 (Australia, Gizonezkoa\t)\nminn ahoskera Ahoskatu duenak: Vortarulo (Alemania, Gizonezkoa\t)\nHobetu dezakezu? Zure ahoskatzea desberdina da? Ahoskatu min Esperanton\nPartekatu min-ren ahoskera Esperanton:\nVi ne povos trovi min.n ahoskera Ahoskatu duenak: ps90 (Brasil, Gizonezkoa)\nHelpu min!n ahoskera Ahoskatu duenak: crispycraker (Estatu Batuak, Gizonezkoa)\nminen ahoskatzea hemen Alemana [de]\nminn ahoskera Ahoskatu duenak: Bartleby (Alemania, Gizonezkoa\t)\nminn ahoskera Ahoskatu duenak: nnnnnnn (Alemania, Emakumezkoa\t)\nHobetu dezakezu? Zure ahoskatzea desberdina da? Ahoskatu min Alemanan\nPartekatu min-ren ahoskera Alemanan:\nminen ahoskatzea hemen Hungariera [hu]\nminn ahoskera Ahoskatu duenak: winkl3r (Hungaria, Gizonezkoa\t)\nminn ahoskera Ahoskatu duenak: Frankie (Hungaria, Gizonezkoa\t)\nHobetu dezakezu? Zure ahoskatzea desberdina da? Ahoskatu min Hungarieran\nPartekatu min-ren ahoskera Hungarieran:\nminen ahoskatzea hemen Kurduera [ku]\nminn ahoskera Ahoskatu duenak: mhmtz (Turkia, Gizonezkoa\t)\nminn ahoskera Ahoskatu duenak: ssjahin (Turkia, Gizonezkoa\t)\nHobetu dezakezu? Zure ahoskatzea desberdina da? Ahoskatu min Kurdueran\nPartekatu min-ren ahoskera Kurdueran:\nWî çêrr ê min kir.n ahoskera Ahoskatu duenak: Fatiho (Turkia, Gizonezkoa)\nmala minn ahoskera Ahoskatu duenak: ronjiheriv (Turkia, Gizonezkoa)\nminen ahoskatzea hemen Kurmanji [kmr]\nminn ahoskera Ahoskatu duenak: ronjiheriv (Turkia, Gizonezkoa\t)\nminn ahoskera Ahoskatu duenak: ramazan (Turkia, Gizonezkoa\t)\nHobetu dezakezu? Zure ahoskatzea desberdina da? Ahoskatu min Kurmanjin\nPartekatu min-ren ahoskera Kurmanjin:\nminen ahoskatzea hemen Euskara [eu]\nminn ahoskera Ahoskatu duenak: euskaljakintza (Espainia, Emakumezkoa\t)\nminn ahoskera Ahoskatu duenak: jontol (Espainia, Gizonezkoa\t)\nHobetu dezakezu? Zure ahoskatzea desberdina da? Ahoskatu min Euskaran\nPartekatu min-ren ahoskera Euskaran:\nminen ahoskatzea hemen Galiziera [gl]\nminn ahoskera Ahoskatu duenak: xbtellado (Gizonezkoa\t)\nHobetu dezakezu? Zure ahoskatzea desberdina da? Ahoskatu min Galizieran\nPartekatu min-ren ahoskera Galizieran:\nO que me engana unha vez, que o leve o demo; se me engana dúas, que nos leve aos dous; se me engana tres, que me leve a min só.n ahoskera Ahoskatu duenak: madtyn (Espainia, Gizonezkoa)\nminen ahoskatzea hemen Volapük [vo]\nminn ahoskera Ahoskatu duenak: slin (Alemania, Gizonezkoa\t)\nHobetu dezakezu? Zure ahoskatzea desberdina da? Ahoskatu min Volapükn\nPartekatu min-ren ahoskera Volapükn:\nminen ahoskatzea hemen Norvegiera [no]\nminn ahoskera Ahoskatu duenak: FredrikMH (Norvegia, Gizonezkoa\t)\nHobetu dezakezu? Zure ahoskatzea desberdina da? Ahoskatu min Norvegieran\nPartekatu min-ren ahoskera Norvegieran:\nminen ahoskatzea hemen Nederlandera [nl]\nminn ahoskera Ahoskatu duenak: Brugmans (Herbehereak, Gizonezkoa\t)\nHobetu dezakezu? Zure ahoskatzea desberdina da? Ahoskatu min Nederlanderan\nPartekatu min-ren ahoskera Nederlanderan:\nminen ahoskatzea hemen Afrikaans [af]\nminn ahoskera Ahoskatu duenak: melder319 (Hegoafrika, Emakumezkoa\t)\nHobetu dezakezu? Zure ahoskatzea desberdina da? Ahoskatu min Afrikaansn\nPartekatu min-ren ahoskera Afrikaansn:\nminen ahoskatzea hemen Azerbaijanera [az]\nminn ahoskera Ahoskatu duenak: Bahrouz (Azerbaijan, Gizonezkoa\t)\nHobetu dezakezu? Zure ahoskatzea desberdina da? Ahoskatu min Azerbaijaneran\nPartekatu min-ren ahoskera Azerbaijaneran:\nminen ahoskatzea hemen Poloniera [pl]\nminn ahoskera Ahoskatu duenak: BazyTrue (Polonia, Gizonezkoa\t)\nHobetu dezakezu? Zure ahoskatzea desberdina da? Ahoskatu min Polonieran\nPartekatu min-ren ahoskera Polonieran:\nminen ahoskatzea hemen Hebreera [he]\nminn ahoskera Ahoskatu duenak: XYZZZ (Israel, Gizonezkoa\t)\nHobetu dezakezu? Zure ahoskatzea desberdina da? Ahoskatu min Hebreeran\nPartekatu min-ren ahoskera Hebreeran:\nminen ahoskatzea hemen Nynorsk [nn]\nminn ahoskera Ahoskatu duenak: KolbeinHauso (Norvegia, Gizonezkoa\t)\nHobetu dezakezu? Zure ahoskatzea desberdina da? Ahoskatu min Nynorskn\nPartekatu min-ren ahoskera Nynorskn:\nminen ahoskatzea hemen Quenya [qya]\nminn ahoskera Ahoskatu duenak: Isyenkomyen (Frantzia, Gizonezkoa\t)\nHobetu dezakezu? Zure ahoskatzea desberdina da? Ahoskatu min Quenyan\nPartekatu min-ren ahoskera Quenyan:\nminen ahoskatzea hemen Irlandako gaelera [ga]\nminn ahoskera Ahoskatu duenak: BridEilis (Irlanda, Emakumezkoa\t)\nHobetu dezakezu? Zure ahoskatzea desberdina da? Ahoskatu min Irlandako gaeleran\nPartekatu min-ren ahoskera Irlandako gaeleran:\nminen ahoskatzea hemen Kotava [avk]\nminn ahoskera Ahoskatu duenak: Tenq (Suitza, Gizonezkoa\t)\nHobetu dezakezu? Zure ahoskatzea desberdina da? Ahoskatu min Kotavan\nPartekatu min-ren ahoskera Kotavan:\nminen ahoskatzea hemen Mendebaldeko frisiera [fy]\nminn ahoskera Ahoskatu duenak: Famke (Herbehereak, Emakumezkoa\t)\nHobetu dezakezu? Zure ahoskatzea desberdina da? Ahoskatu min Mendebaldeko frisieran\nPartekatu min-ren ahoskera Mendebaldeko frisieran:\nminen ahoskatzea hemen Yiddish [yi]\nminn ahoskera Ahoskatu duenak: Yael_ (Frantzia, Emakumezkoa\t)\nHobetu dezakezu? Zure ahoskatzea desberdina da? Ahoskatu min Yiddishn\nPartekatu min-ren ahoskera Yiddishn:\nminen ahoskatzea hemen Ipar samiera [sme]\nHobetu dezakezu? Zure ahoskatzea desberdina da? Ahoskatu min Ipar samieran\nPartekatu min-ren ahoskera Ipar samieran:\nminen ahoskatzea hemen Maltera [mt]\nminn ahoskera Ahoskatu duenak: mell0026 (Malta, Gizonezkoa\t)\nHobetu dezakezu? Zure ahoskatzea desberdina da? Ahoskatu min Malteran\nPartekatu min-ren ahoskera Malteran:\nBa al dakizu min ahoskatzen?\nmin oraindik ez dago ahoskatua:\nGrabatu min min [cy]\nGrabatu min min [es - es]\nGrabatu min min [es - latam]\nGrabatu min min [es - other]\nGrabatu min min [fuc]\nGrabatu min min [pcd]\nAusazko hitza: гөреҗдә, Әнис, имән, билчән, бар


Gipuzkoan Gazte Tour ekimena azaroaren 13an iritsiko da Andoainera, parkour saio batekin eta erritmo urbanoekin - Bastero Kulturgunea\n11:30ean hasiko da Parkourreko ikastaroa Lotzen ADD elkartearen eskutik eta Basteroren kontzertua 18:00etan hasiko da (sarrerak 4 eurotan).\nGipuzkoan Gazte Tour ekimenak sorkuntza urbanoko hainbat proposamen ekarriko ditu Andoainera hurrengo larunbatean, azaroaren 13an. Parkour emanaldi ireki eta doako batekin hasiko da eguna. Arratsaldean, Bastero Kulturgunean, bertako EDU, Crutzero eta DJ Ander hirukotearen eta Miren eta Delaossa artisten eskutik kontzertuak egongo dira. Musika jaialdirako sarrerak 4 eurotan daude jada salgai Basteroko leihatiletan eta Kutxabanken webgunean.\nGipuzkoan Gazte Tour Gipuzkoako Foru Aldundiaren programa bat da, eta musikaren eta arte eszenikoen inguruko hainbat jarduera biltzen ditu, beste eragile eta udalerri batzuekin elkarlanean, gazte eta nerabeei kultur-programazioa eskaintzeko eta haien interes eta gustuetara hurbiltzeko. Andoaingo hitzorduak kutsu oso lokala izango du gainera, EDU, Crutzero eta DJ Anderrek parte hartuko baitute. Herriko 19 eta 25 urte bitarteko hiru gazte horiek urte batzuk daramatzate Gipuzkoako eszenan. Beren abestiak interpretatzeaz eta beraiek ekoizteaz gain, freestyle eginez ere inprobisatzen dute zuzenean.\nAzaroaren 13ko jardunaldia 11:30ean hasiko da Goiko Plazan, Lotzen Add elkartearen eskutik parkour saio ireki batekin. Elkartea erreferente bat da hiriko akrobazien diziplina hau zabaldu eta irakasteko orduan, eta tailer bat eskainiko die jarduera lehen aldiz probatu nahi duten gazteei, edo esperientzia dutenei eta hainbat erronka-motarekin entrenamendua partekatu nahi dutenei: oztopoak gaindituz, salto eginez eta mugituz edo hiri-espaziora egokituz, beste erabilera bat emanez…\nArratsaldean, Bastero Kulturgunean, 18:00etatik aurrera, Edu, Crutzero eta DJ Ander musikari lokalen txanda izango da. Bartzelonan finkatutako Miren abeslari donostiarrak hartuko du ostean lekukoa, lo-fi, hip-hop eta popa doinuez osaturiko espazio oso intimo eta pertsonal bat sortuz.\nAzkenik, Delaossa artista izango da Basteroren eszenatokia hartuko duena. Andaluziar raperoa gaztelaniazko raparen izen aipagarri eta errespetatuenetako bat da jada, eta azken urte eta erdi honetan meteorikoa izan da haren ibilbidea. Malagako marinel auzo bateko gela batean hasi zen abenturak eszena osoaren errespetua eta miresmena du egun, ehunka mila jarraitzaile, milioika erreprodukzio plataforma digitaletan eta sarrerak agortuta dituzten emanaldiekin.


Aisialdirako begirale titulua lortzeko ikastaroa antolatu du Beasaingo Udalak - Beasaingo Udala\nAisialdirako begirale titulua lortzeko ikastaroa antolatu du Beasaingo Udalak\nArgitaratua: 19 Uztaila 2021\nBeasainen burutuko da ikastaroa eta izena ematen duten beasaindarrek matrikularen erdia ordainduko dute soilik\nIaz bezala, Urtxintxa eskolarekin lankidetzan, Beasaingo Udalak aisialdirako begirale titulua lortzeko ikastaroa antolatu du. Ikastaro honen bidez, Eusko Jaurlaritzak homologatutako “Haur eta Gazteen Aisialdirako Begiralea” titulua lortzeko aukera eskaintzen du herrian bertan. Honela, haurren aisialdian euskaraz lan egiteko formakuntza ziurtatzen duen agiria Beasaindik mugitu gabe lortzeko aukera eskura jarri du Udalak. Gainera, Beasainen erroldatuta daudenek matrikularen erdia ordainduko dute soilik.\nEkimen honekin ere, Beasaingo Udalak gazteei aisialdirako heziketan lan egiteko baliagarria zaien titulazioa lortzeko eskaintza egiten die. Lana egiteko aukeraz gain, aisialdian euskararen erabileran lagunduko duten begiraleen formakuntza sustatzen du.\nIkastaroa urriaren 16an hasi eta datorren urteko ekainaren 11an izango du amaiera. 150 ordu teoriko, 160 praktiko eta memoria baten lanketaz osatua egongo da. Tartean asteburu bateko irteera bat izango da.\nBaldintza nagusiak, 2021eko abenduaren 31rako 18 urte beteta edukitzea, DBHko titulazioa izatea eta euskara maila egokia izatea dira (klaseak jarraitu eta memoria euskaraz entregatzeko gai izatea).


Écurat - Wikipedia, entziklopedia askea.\n45° 47′ 01″ N, 0° 40′ 30″ W / 45.7836°N,0.675°W / 45.7836; -0.675Koordenatuak: 45° 47′ 01″ N, 0° 40′ 30″ W / 45.7836°N,0.675°W / 45.7836; -0.675\nPlassay, Port-d'Envaux, Saint-Georges-des-Coteaux eta Saintes\n236 (%50.8) 235 (%50.5)\nÉcurat Frantziako udalerria da, Itsas Charente departamenduan dagoena, Poitou-Charentes eskualdean. 2013an 502 biztanle zituen.\n2007an Écurat udalerrian erroldatutako biztanleak 420 ziren. Familiak 160 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 52 seme-alabarik gabeko familiak ziren, 64 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 174 etxebizitza zeuden, 161 familiaren etxebizitza nagusia ziren, 1 bigarren erresidentzia bat zen eta 11 hutsik zeuden. 170 etxeak ziren eta 2 apartamentuak ziren. 161 etxebizitza nagusietatik 135 bere jabearen bizilekua ziren, 25 alokairuan okupaturik zeuden eta 1 doan lagata zegoen; 2 etxek gela bat zuten, 2 etxek bi zituzten, 11 etxek hiru zituzten, 42 etxek lau zituzten eta 104 etxek bost zituzten. 137 etxek euren parking plaza propioa zuten azpian. 60 etxetan ibilgailu bat zegoen eta 91 etxetan bat baino gehiago zituzten.\nÉcurat udalerriko biztanleria-piramidea 2009an .\n2007an lan egiteko adina zuten pertsonak 272 ziren, horien artean 210 aktiboak ziren eta 62 inaktiboak ziren. 210 pertsona aktiboetatik 196 lanean zeuden (100 gizon eta 96 emakume) eta 14 langabezian zeuden (7 gizon eta 7 emakume). 62 pertsona inaktiboetatik 25 erretiraturik zeuden, 17 ikasten zeuden eta 20 "bestelako inaktibo" gisa sailkaturik zeuden.\n2009an Écurat udalerrian 172 unitate fiskal zeuden, 480,5 pertsonek osaturik. Pertsona bakoitzeko diru-sarrera fiskalaren mediana urteko 17.328 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Écurat udalerrian 15 nekazaritza-ustiategi zeuden, 825 hektarea erabiltzen.\nBNF: 15249010h (data)


Balutx (balutxiz: بلوچ) Balutxistanen bizi den herri nomada eta musulman sunnita da. Irango goi-ordokian bizi dira, Iran, Pakistan eta Afganistan artean. Irandar herri honen gehienak balutxiz egiten du. 2009an, Vidya Prakash Tyaji adituaren arabera, munduan 8,8 milioi baltx inguru bizi ziren, horietatik erdia Ekialdeko Balutxistanen; %40a Sindhen bizi dira eta hegoaldeko Punjaben ugariak ere badira. Guztira, Pakistango biztanleriaren %3,6a, Irangoaren %2a eta baita Afghanistangoaren %2a ere.\ndbpedia-pl:BeludÅ¼owie dbpedia-fr:Baloutches dbpedia-es:Baluchi dbpedia-pt:BalÃºchis dbpedia-nl:Beloetsjen dbr:Baloch_people wikidata:Q201501 dbpedia-de:Belutschen dbpedia-wikidata:Q201501 dbpedia-ko:ë°ë£¨ì¹ì¡± dbpedia-it:Beluci dbpedia-id:Suku_Baloch\ncategory-eu:Afganistango_etniak category-eu:Pakistango_etniak category-eu:Irango_etniak\nBalutx (balutxiz: بلوچ) Balutxistanen bizi den herri nomada eta musulman sunnita da. Irango goi-ordokian bizi dira, Iran, Pakistan eta Afganistan artean. Irandar herri honen gehienak balutxiz egiten du. 2009an, Vidya Prakash Tyaji adituaren arabera, munduan 8,8 milioi baltx inguru bizi ziren, horietatik erdia Ekialdeko Balutxistanen; %40a Sindhen bizi dira eta hegoaldeko Punjaben ugariak ere badira. Guztira, Pakistango biztanleriaren %3,6a, Irangoaren %2a eta baita Afghanistangoaren %2a ere. Bere diaspora ez da nabarmena Mendebaldean baina bai Omanen, bertan herrialdeko biztanleriaren %25a osatzen dute.\n: 434,000 : 1,557 milioi : 300.000 : 6,9 milioi\nBeste irandar herriak\nNekazari balutx bat Mahoolen


Hik hasi laborategia: COVID-19aren krisia hezkuntza hobetzeko balia dezagun (online) – Guraso.eus\nHik hasi laborategia: COVID-19aren krisia hezkuntza hobetzeko balia dezagun (online)\nguraso 2020-05-06 No Comments\n2020-05-11 @ 15:00 – 16:15\nNolako eskolara itzuliko dira haurrak eta hezitzaileak? Zein baldintzatan? COVID-19aren krisia eskola hobetzeko baliatuko dugu ala atzerapausoak emateko? Osasun krisiarekin hezkuntza ataka estuan jarri da, egun batetik bestera eskolak itxi, eta eskolako lana birmoldatu beharra izan dute irakasleek eta familiek. Ondo ari al gara? Balio pedagogikoei eusten ari al gara? Onlinea ongi baliatzen ari al gara? Hausnarketarako ez ezik, praktikak hobetzeko baliabideak eskaintzeko asmoz urgentziazko formazioa abiatu du egitasmo pedagogiko honek: hik hasi laborategia, eta COVID-19aren ondorengo eskola pentsatzeko ez ezik gauzatzen hasteko.\nFormazioa hiru mintegik osatuko dute, eta mintegi bakoitzaren barruan hiru ikastaro eskainiko ditugu. Guztiak online, eta COVID-19aren testuinguruan irakasle bakoitzak HIK HASIrentzat prestaturiko bideoez, hautaturiko testuez eta ikasleekin zuzeneko solasaldiz osatuak (bideoak eta testuak aurrez bidaliko zaizkie ikasleei, euren erritmora ikusi eta irakurri ahal izateko). Ikastaro bakoitzean era soltean matrikula daiteke.\nLehen mintegia maiatzaren 11n abiatuko dugu, Nora Salbotx Amaiurko herri eskolako zuzendari eta maistra eta hezitzaileen formakuntzan adituarekin (zuzeneko solasaldia maiatzaren 14an izango da, 15:00etik 16:20etara). Salbotx zaintzaren garrantziaz mintzatuko da, apirilaren 25an Hik Hasiren youtubeko kanalean eskaini zuen hitzaldiaren haritik. Ondoren, Ane Ablanedo NUPeko eta Baionako Unibertsitateko irakasleak askatasunaz gogoeta pausatuko du (zuzenekoa maiatzaren 22an izango da, 15:00etatik 16:20etara). Lehen mintegia Heike Freire pedagogia berdeetan aditua den irakasleak itxiko du, maiatzaren 28an, naturaren garrantziaz hausnartzeko, eta praktikara eramateko metodologia ere azalduko du (zuzeneko solasaldia maiatzaren 28an 15:00etatik 16:20etara).\nBigarren mintegian metodologiaz eta baliabideez hausnartuko dugu. IKTen erabilpen egokia egiten ari gara ala ez? Zein etxerako lan dira aproposak eta zein ez? Nola ebaluatu? Gogoetetatik harago, praktika hobetzeko gakoak azalduko dituzte HUHEZIko Amaia Arroyo-Sagastak, EHUko Joxe Amiamak eta NIEko Irene Lopez-Goñik, hurrenez hurren.\nHirugarren mintegian familia eta eskola izango ditugu ardatz, bi sistemek birkokatu beharra izan baitute krisiaren ondorioz. Nerea Mendizabalek emozioak ere kontuan izango dituen eskola (eta etxea) proposatuko ditu; Alvaro Beñaranek helduaren rolaz gogoeta egingo du, eta berau sendotzeko zer egin dezakegun mahai gainean jarriko du; hirugarren mintegia ixteko, pedagogia sistemikoaren ikuspuntutik egoeraz hausnartzeko eta birkokatzeko ekarpena egingo dute Aitziber Esnaolak eta Larraitz Mendizabalek.\nMatrikulazioa dagoeneko zabalik dago. Ikastaro bakoitzaren prezioa, harpideentzat, 25 eurokoa izango da, eta prezio arrunta 30 euro. Mintegi osoarena 65 euro harpideentzat eta 70 besteentzat. Mintegi osoa egiten dutenek, ziurtagiria jasoko dute\n← Hitzaldia: gizonak eta zaintza\nHitzaldia: Nola lagundu haurrei beldurrak kudeatzen? →


Gerrako umeak - - Goiena.eus\nIraitz Lazkano Garitaonandia 2021-05-02 00:00\nApirilaren 24an, Debagoieneko gerrako umeak omendu genituen. Egun berean, 84 urte bete ziren frankistak Elgetan sartu zirela, zazpi hilabeteko erresistentziaren ondoren. Izan ere, apirilaren 23an Elorrion sartzea lortu zuten, eta, Intxortako frontea hausterik lortu ez bazuten ere, atzetik eraso egiten zietela ikusita erretiratu beharrean izan ziren gudariak.\n1937ko apirilaren 24a eta 25a Elgetako historiaren liburuko orri beltzenetakoak izan ziren. Ugari izan ziren bortxaketak, lapurretak eta erailketak. Oraindik epaitu gabe dauden gizateriaren kontrako krimenak. Hurrengo 40 urteetan, gainera, diktadura, zapalkuntza, isiltasuna eta ahanztura izan ziren nagusi. Diktadorearen heriotzak ere ez zuen justiziarik ekarri.\nGerratik eta frankismoaren basakeriatik alde egin nahian Elgeta utzi zutenak asko izan ziren. Familiartekoen etxeetara, fronteko lerrotik urrun, baita atzerrira ere. Historia pertsonal horietan guztietan haurrek bizi izandakoak ekarri nahi izan genituen gogora. Gehiago izan daitezkeen arren, bi dira Intxorta kultur elkarteak identifikatu dituen Elgetako gerrako haurrak: Jose Luis Arantzeta eta Pilar Gorrotxategi.\nApirilaren 24a. 96 urte beteko zituen omendu genuen egunean bertan Jose Luis Arantzeta Arregik. Omenaldi xume baina hunkigarria egin zion bere herriak. Lastima, lehenago egin ez izana.\nAzkenaldian bolo-bolo ibili da mena –lagundu gabeko atzerriko haur– hitza. Espainian hauteskunde kanpainako kartel bilakatu dute batzuek, Euskal Herrian mena izandako batek bere buruaz beste egin duela esan dute beste batzuek.\nEz al ziren bada gure aiton-amonak ere mena izan? Ez al zioten gerratik eta txirotasunetik ihesi beste herrialde batzuetan beraien bizitzari berrekin behar izan?\nBalio beza Elgetako 1936 eta 1937ko gudako haurrei egin genien omenaldiak gaur egungo erbesteratutako haurrei ere aitortza egiteko.


Irekia Eusko Jaurlaritza - Gobierno Vasco :: Angel Toñak nabarmendu egin du emakumeen aurkako indarkeriaren biktimen arretarako 900 840 111 telefonoak hamar urte bete ondoren lortu duen sendotasuna\nAngel Toñak nabarmendu egin du emakumeen…\n\nAngel Toñak nabarmendu egin du emakumeen aurkako indarkeriaren biktimen arretarako 900 840 111 telefonoak hamar urte bete ondoren lortu duen sendotasuna Iturria: Irekia\n\nEusko Jaurlaritzako Enplegu eta Gizarte Politiketako sailburu Ángel Toñak etxeko edo sexu-arrazoiengatiko indarkeria jasan duten emakumeei informazioa eta arreta emateko zerbitzuak hamar urte egin dituela ospatu du, zerbitzuaren «erabilgarritasuna, hurbiltasuna, irisgarritasuna eta berehalakotasuna» goraipatuz.\nZerbitzu hori, sailburuak Bilboko prentsaurrekoan esan duenez, «sendotu egin da», azken urteetako datuei erreparatuta. Edonola ere, indarkeria jasan duten emakumeentzako baliabide «hurbila, profesionala eta erabilgarria» da. Azken urtetako datuen arabera, zerbitzuaren erabilera igo egin da:\nEusko Jaurlaritzako Gizarte Zerbitzuen Zuzendaritzaren zerbitzu horrek arreta ematen die indarkeria, zentzu zabalean, jasan duten emakumeei: bikotekidearen edo bikotekide ohiaren indarkeriaz gain, familiako beste gizonen baten indarkeria ere barne hartzen duelako (aita, neba, semea); alegia, abusua, sexu-erasoa eta -jazarpena, salerosketa, behartutako prostituzioa, lan-arloko jazarpena, etab.\nPrestakuntza jarraitua jasotzen dute 900 840 111 telefono-zenbakian arreta ematen duten profesionalek: emakumeen kontrako indarkeriari eta berdintasunari buruz ez ezik, arreta osoa emateko beharrezkoak diren gai guztietan jasotzen dute prestakuntzan, zuzenbidean, atzerritartasunean edo psikologian kasu. Profesional horiek, nagusiki emakume psikologoak, hezitzaileak eta gizarte-langileak, telefono bidezko arreta ematen dute urteko 365 egunetan eta egunean 24 orduz.\nZerbitzuaren azkenburuko helburua da emakumeak tratu txarren egoeratik irtetea, eta bizitza autonomo bati ekiteko gaitzea, seme-alabekin, baldin badituzte. Horretarako, zerbitzu horretako profesionalek laguntza ematen dute indartze eta ahalduntze pertsonalaren prozesu horretan, ororen gainetik, pertsona bakoitzaren erritmoak eta baldintzak errespetatuta. «Horrek bereizten du zerbitzu hau gainerakoengandik, eta balioa eransten dio, balio handia», nabarmendu du Toñak.\n900 840 111 telefono-zerbitzua Euskal Autonomia Erkidegora mugatuta dago eta deitzaileei hurbil dituzten baliabideen gaineko informazioa eskaintzen die, nora jo adierazteaz gain; gizarte-zerbitzuetara, osasun-zerbitzuetara, epaitegira, polizia-etxera, etab. Horretarako, helbide eta telefono-zenbaki zehatzak ematen ditu, edo biktima horietara zuzenean bideratzen ditu, arriskua agerikoa denean eta emakumeak nahi badu. Era berean, zerbitzu horrek koordinatzen ditu gainerako zerbitzuak, ezarritako bideratze- eta segimendu-protokoloei jarraikiz, eta emakumeei arreta integrala eskaini ahal die.\nZerbitzuan azkenaldian egin diren hobekuntzen artean dago Ertzaintzak emakumeei eskaintzen dien telefono mugikorrarena, zehazki, Bortxa telefonoa; tekla jakin bat (4 zenbakiduna) sakatzea aski da, 900 840 111 telefonora automatikoki deitzeko. Horrela, lehen laguntza psikologikoa eman ahal da krisi-egoeretan, eta informazioa, baita babesa ere, jasaten duten indarkeria-egoeratik irteteko erabakiari irmo eutsi diezaioten.\nToñak nabarmendu du zerbitzu horrek eransten duen balioa, Euskadiko egoera ezagutzeko baliagarria delako arlo horretan. «Emakumeengandik hurbil dagoen zerbitzua denez, telefonoak behatoki-eginkizuna ere betetzen du, hauen berri emanez: baliabideen eta zerbitzuen funtzionamendua, emakumeen balioesten dituzten alderdiak, aurkezten dituzten kexak, tratu txar mota berriak, etab.», azpimarratu du. Gainera, 900 840 111 zerbitzuak eskainitako arretaren ezaugarriak erregistratzen ditu; horrela, premia zehatzak eta zerbitzu-ematea hobetzeko proposamenak egin daitezke.\nGogoan hartu behar da zerbitzua indarkeria jasan duten emakumeek ez ezik, emakume horien hurbilekoek ere erabili dezaketela (senideek, auzokoek, lankideek, etab.), baita emakume horiei arreta ematen dieten profesionalek ere, informaziorik edo aholkurik behar dutenean.\n900840111 telefonoak berehalako arreta eskaintzen du egunean 24 orduz eta urteko egun guztietan. Horrenbestez, ez da hitzordurik behar, ez ilararik egin behar, ez itxaroten egon behar.\nEz du arrastorik uzten telefono-ordainagirian, eta hori ezinbestekoa dute erasotzailearekin eta honen kontrolaren mende bizi diren emakumeek.\n51 hizkuntzatan ematen du arreta.\nHizketan eta/edo entzumenean dibertsitate funtzionala duten pertsonei arreta emateko gailu bat erabiltzen du.\nEmakume guztiei eskaintzen die arreta, administrazio-egoera erregularrean egon edo ez, erroldatuta egon edo ez, erasotzailearekin harremana izan edo ez, etab.\nZerbitzu anonimo eta konfidentziala denez, ohiko aurrez aurreko baliabideetara (udalen edo aldundien gizarte-zerbitzuak, polizia, epaitegiak, medikuak, etab.) jotzera ausartzen ez diren emakume asko erakartzen ditu. Ausartze ezaren arrazoiak hauek izan ohi dira: gaiari buruz hitz egiteak lotsatzea, errudun sentitzen direlako; ez onartzea jasaten ari direna emakumeen aurkako indarkeria dela, edo hala dela zalantzan jartzea; zaharregiak edo gazteegiak izatea, adin-tarte horietako emakumeek gizarte-zerbitzuetara jotzea ez dutelako begi onez ikusten; landa-eremuan bizitzea, edo «denek elkar ezagutzen» duten eremu batean; administraziora jotzeak beldurtzea, erroldatuta ez daudelako edo erregularizatu gabeko egoeran daudelako; sexu-indarkeria jasatea, eta senideei esateak lotsatzea edo beldurtzea; erasotzailearen edo emakumearen beraren identitatea adierazi nahi ez izatea; etxetik irten ezin den emakumea izatea, mugikortasun-arazoren bat edo erasotzaileak isolatuta edukitzea dela medio; eta abar.\nNoiz deitu behar den 900 840 111 zenbakira:\nÁngel Toña sailburuak azaldu duenez, zerbitzu horrek emakumeei eta/edo edonori arreta emango dio nahinoiz, baina batez ere aproposa da egoera hauetarako:\nTriste daudenerako, blokeatuta, edo lotsa, beldurra edo ziurgabetasuna sentitzen dutenerako, gertatzen ari zaiena dela eta.\nGizarte-esparruko, osasun-esparruko, esparru judizialeko, polizia-esparruko, etab., zerbitzuei eta baliabideei buruzko informazioa eta orientazioa behar dutenerako.\nNorbaitek entzutea eta jasaten duten egoerari buruz hitz egin behar dutenerako.\nZalantzak dituztenerako edo erabakiak hartu behar dituztenerako.\nDituzten premiei egokitutako aurrez aurreko arreta-baliabidera bideratzea behar dutenerako.\nIndarkeria-egoera atzean uzteko hasitako prozesuan, zalantzak dituztenean edo ahul sentitzen direnean, laguntza profesionala nahi dutenerako.\nRT @Irekia: Décimo aniversario del teléfono 900 840 111 que atiende a víctimas de la violencia contra las mujeres ➡ https://t.co/xPHTcS0lr4\ntona_atencion_mujeres.jpg 90 KB (jpg)\nGizarte Zerbitzuen zuzendaria (X legealdia)\nEuskadik Gironderi autismorako arretaren arloko jarduketa azaldu dio


Goiza aurrera joan ahala zerbitzu publikoak eta merkataritza ere atxiki zaizkie Greba Orokorrak industrian duen jarraipen zabalari | LAB SINDIKATUA\nEkintza Soziala Eskubide Sozialen Karta Goiza aurrera joan ahala zerbitzu publikoak eta merkataritza ere atxiki zaizkie Greba...\nGoiza aurrera joan ahala zerbitzu publikoak eta merkataritza ere atxiki zaizkie Greba Orokorrak industrian duen jarraipen zabalari\nUrtarrilaren 30eko grebak gero eta eragin handiagoa du Euskal Herri guztian zehar, goiza aurrera joan ahala. Lehen orduetan industrian jarraipena oso handia zelarik, goiz erdian ikusi da Hezkuntza eta gainerako zerbitzu publikoek, baita merkataritzaren zati handi batek ere, “lan, pentsio eta bizitza duina” eskatzeko grebarekin bat egin dutela.\nPikete taldeak lantokiz lantoki dabiltza eta dagoeneko hasi dira lehenengo manifestazio-zutabeak osatzen; hauek eguerdian euskal hiri nagusietako mobilizazio zentraletan bilduko dira.\nGreba jarraipen oso zabala izaten ari da industrian, ekoizpena geldirik dago enpresa handi askotan eta industrialde ugari itxita dago. Gipuzkoan ia erabatekoa da (Irun eta Beasaingo CAF, Jaso, Irizar, ABB Niessen, JMA, Elay, Indar, Bellota, GKN Legazpi, Sapa, Murias, Olaberria eta Bergarako Arcelor Mittal), baita Bizkaiko eskualde batzuetan (Lucart, Ormazabal, Onduline, Tecnichapa, Cementos Lemona, Eika, Zikautxo, Gestamp, Cie Automotive, Aludium) nahiz Nafarroako ipar-ekialdean (Magotteaux, Aceros Moldeados, Guerra Hermanos, Sarriopapel, Cementos Portland, Arcelor Lesaka, Funvera, Savera).\nGreba jarraipen zabala izaten ari da beste eskualdeetako enpresa garrantzitsuetan: Bilbo Handian (Eldu, Construcciones Olabarri, Lucart, Tecnia, Navacel, Lamincer, Arisawa, Mesa, Arteche), Araban (Condesa, Inauxa, Amurrio Ferrocarril, Envases Metalúrgicos, Jez, Auria, SDA, Laminaciones Arregui, Guardian, Sidenor Legutio, Arcelor Agurain, Froneri) nahiz Iruñerrian (Lácteos, Perfil en Frío, Uscal, Argal, Kybse, VW Navarra, Faurecia Orkoien, Tecnoconfort, Videcart).\nZerbitzu pribatuetan ere jarraipena zabala da. Herri askotako merkataritza txikia itxita dago, baita eskoletako eta enpresetako jangela ugari ere, Hego Euskal Herri osoan, adibidez, Gurutzetako ospitaleko kafetegia gaur itxita izango dena. Merkataritza-gune handi batzuk ez dira ireki (adibidez, Donostiako Garberako Eroskik, bere historian bigarrenez grebarekin bat egin duena). Bizkaian eta Gipuzkoan saltoki handi gehienak itxita daude (BM, Eroski, Lidl, Dia…); Araban eta Nafarroan ere grebak eragin handia izan du sektorean (esaterako, Iruñeko Santo Domingoko azoka itxita dago).\nBilboko eta Pasaiako portuan jarduera oso txikia da\nGarraio publikoko linea askotan gutxieneko zerbitzuak besterik ez dira eskaintzen ari, erabat gehiegizkoak, orain baino lehen ere salatu izan dugunez. Gainera, enpresek zerbitzu minimoak abusuz ari dira baliatzen, zerbitzu horietarako izendatu baitituzte greba egiteko asmoa zuten langileak. Osasun publikoan ere salaketa bera egin beharrean gaude.\nZerbitzu publikoekin jarraituz, administrazio publikoan, esaterako Gipuzkoan, dozenaka udaletxe itxita daude, batez ere Gipuzkoako udal handi batzuk (Beasain, Tolosa, Andoain, Lasarte, Arrasate, Bergara), eta jarraipena oso handia da Bilbon, Getxon, Agurain eta Laudion, besteak beste. Osakidetzaren Lehen Arretan oso jarraipen zabala izaten ari da.\nEskola publikoan jarraipena zabala da, %65koa EAEn (Nafarroaren kasuan gehiegizko zerbitzu minimoek greba eskubidea urratu dute); %80ko jarraipena Haurreskolak Partzuergoan eta %90etik gorakoa Hego Euskal Herriko Ikastoletan. EHUko zein Nafarroako Unibertsitate Publikoko jarduera gehienak bertan behera geratu dira eta Mondragon Unibertsitatean Enpresaritza eta Giza Zientzien fakultateak itxita egongo dira egun osoan.\nEITBn grebak irrati zein telebistan du eragina: soilik albisteak eta grabatutako saioak emango dira. Egunkarien artean, gaur Gara, Deia eta Berria ez dira kaleratu, eta Naiz Irratian greba erabatekoa izan da.\nBeste aldetik, greba deitu duten erakundeek salatu egin dituzte Ertzaintza eta beste polizia batzuk greba orokorrean parte hartzen ari direnei ezartzen ari diren debeku, isun eta oztopoak. Adibidez, Gasteizko grebalarien aurkako oldarraldi bortitza ala Basaurin bi lagun jasan duten jazarpena.\nHainbat erakundek manifestazio eta bilera askatasunaren aurka jokatu dute mobilizazio batzutako baimena ukatu dute (adibidez, Bilbon eta Iruñean aurreikusita zeuden zenbait zutabe). Saio politiko honekin urtarrilaren 30eko greba orokorrari indarra kendu nahi diote, baina herritarren mobilizazio handia galarazten ari da asmo hori.\nMobilizazio nagusiak lau hiriburuetan izango dira, eguerdian eta arratsaldean:\nZutabeak 11.45etan abiatuko dira Recalde zumarkaletik, Deustutik eta Jesusen Bihotzetik. Manifestazio nagusia 12.30ean hasiko da Moyuan (plaza Eliptikoa), eta Udaletxe aurrean amaituko da.\nArratseko manifestazioa plaza Eliptikotik 6etan abiatuko da.\nZutabeak 11.45etan irtengo dira 11.45 Gros, Amara eta Antiguatik. Manifestazio nagusia 12.30ean hasiko da Artzai Onaren katedral aurrean, eta Boulevardean bukatuko da.\nArratsean, deialdia 18.30ean da Boulevardean.\nManifestazio nagusia: 12etan Bilbao plazan.\nArratsean, 18etan Andra Mari Zuriaren plazan.\nZutabeak 11etan abiatuko dira Sanduzelai, Berriozar, Txantrea, Arrotxapea, Atarrabia, NUP eta Barañaindik. Manifestazio nagusia, berriz, Gaztelu plazatik abiatuko da 12etan.\nArratsean, 17ean Autobusen geltoki zaharrean.\nEguerdian Karta Sozialak deitutako beste lau manifestazio izango dira, honako herrietan: Eibar (12.30etan, Unzaga plaza), Tutera (Foruen plaza, 12etan), Lizarra (Udaletxeko plaza, 12etan) eta Tafalla (Nafarroako plaza, 12etan).


Dara Bilbok hainbat ekintza prestatu ditu maiatzerako - Bilbo - Uriola.eus\nDara Bilbok hainbat ekintza prestatu ditu maiatzerako\nuriola.eus 2021-05-03 11:07\nDara Bilbo bihar, maiatzaren 6an, hasiko da ekitaldiak eskaintzen. Pasa diren hilabeteetan ekintza gehienak online bidez egin dira eta oraingoan presentzialak izaten hasiko dira.\nBihar, hilabeteari hasiera emateko, On Ekin Nutrizioa-ko Andrea Larreak eta Nahia Zeziagak tailerra eskainiko dute 10:00etan Zorrotzako AEK Euskaltegian. Maitzaren 11n Ana Labaka Mayozek solasaldia eskainiko du Oihana Bartrarekin arratsaldeko 19:00etan Bira Kultur Gunean. Maiatzaren 13an eta 24an berriro ere On Ekin Nutrizioa-ko beste bi tailer burutuko dira.\nMaiatzaren 17 eta 21ean Lorratzen jolasa egingo da Unamuno plazan. Beatriz Alonsok sortutako jolasa Zazpi Kaleak pisten bidez ezagutzean datza. Hainbat txanda egingo dira honetarako, 10:00etan, 10:30ean, 18:00etan eta 18:30ean. Aldi berean, 21ean, Arantza Aresek jertsea egiteko Puntua tailerra eskainiko du online bidez.\nMaiatzaren 28an eta 31n Mendiburu. Materia eta Memoria exposizioaren bisita gidatua izango da 10:00etan Arte Ederren museoan eta 28 ere 15:00etatik 17:00etara Thai sukaldaritza tailerra Mikel Escuderoren eskutik.


Free chat Belmonte. Ausazko arrotz doan txateatu berehala Belmonte tik.\nFree chat Belmonte\nOngi etorri Chatroulette BelmonteEdozein lekutan, munduko pertsona aleatory bat konektatzeko. Chatroulette Belmonte dezakezu honako aukeren artean aukeratu:- Guztiak pertsona mota Belmonte doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nBelmonte hirien zerrenda:


'Verräter' Zakelan, Bebarruko Jardunek Matadeixen eta 'Regresion' filma Baztartxon, asteburuan, Azkoitian - Urola Kostako Hitza : Urola Kostako Hitza\nAzkoitian bada zer egin asteburuan. Gaur, ostirala, Verräter taldeak kontzertua emango du Zakela tabernan, 22:30ean. Bebarruko Jardunen egitarauaren barruan Jupiter Jon eta Dual-Split taldeek eskeiniko dute kontzertua gaur, 22:30etik aurrera, Matadeixen. Eli Gras artista katalanak tailerra emango du Matadeixen bertan, zapatuan eta igaldean, 11:00etatik aurrera. Birziklatutako objektuekin musika tresnak sortzen erakutsiko du Grasek. Larunbat gauean Dead Sushi filma botako dute, 22:00etan. Zine zikloak Japon Surrealista du hizpide. Baztartxon, Regresion filma ikusteko aukera dago asteburuan. Gaur eta bihar 22:00etan botako dute, eta igandean, 19:30ean. Astelehenean, ikuslearen eguna, 20:00etan hasiko da. Larunbatean, umeei zuzendutako Atrapa la bandera filma botako dute, 17:15ean.\nErlazionatutako edukiaVerräter, Gaztetxean sortu zen punk doinua


Udal ordenantza batek energia aurreztea proposatzen du erakusleihoetako argia mugatuz | Consumer\nUdal ordenantza batek energia aurreztea proposatzen du erakusleihoetako argia mugatuz\nOrdu-etengailuak jarri behar ditu, urtaroaren arabera itzaltzeko\nGaur itxi egingo da Madrilgo feria barrutian (IFEMA) Hirigintza eta Ingurumenaren Nazioarteko Astea, eta hirigintzako berrikuntza nagusiak biltzen ditu. Energia eta hiri jasangarria irakurtzen dituen arku baten azpian 200 erakusle inguru sartu dira barrutian (17 atzerritar), eta Europan egiten ari dena ezagutzeko 40.000 metro karratuko standak daude, beren hiriek jasaten duten protagonismo handiegia aldatzen saiatzeko.\nEtxeko energia-eskaria karbono dioxidoaren (CO2) emisioen% 35 da. Beste% 50 ibilgailuek igortzen dute. Espainiak Jasangarritasunerako Europako Hirien Taldearen% 20 hornitzen du. Aalborg-eko Gutuna sinatu dute, Danimarkako hiriburua, 1994tik ingurumen-errespetuaren sinonimoa.\nLehiaketaren laugarren edizioko berrikuntzetako bat da Argi-poluzioa kontrolatzeko Udal Ordenantzaren lehen proposamena aurkeztea. Espainiako Argiztapen Batzordeak (CEI) eta Energia Dibertsifikatzeko eta Aurrezteko Institutuak (IDAE) egindako proiektuak planteatzen du, besteak beste, argi-sortak zerurantz eta merkurio-lurrunezko lanparak debekatzea, eta edozein establezimenduko luminariak itzaltzea, gauez ixten direnean. Horrez gain, muga handiak proposatzen ditu argi apaingarriak erabiltzeko, 23 edo 24 orduko olgetarako eta kirolerako instalazioak itzaltzeko (urte-sasoiaren arabera), eta Europako zuzentarauen gutxieneko mailara murrizteko.\nEkimenak, gainera, merkuriozko lurrun-argien (kutsatzaileak izan daitezkeenak) desterratzea eskatuko du gauerditik aurrera, eta horien ordez, sodio lurrunezko beste batzuk jarriko dira. Gainera, ordutegi-etengailuak instalatu behar dira, urte-sasoiaren arabera itzalita egon daitezen.\nOrdenantza honek zigor-araubide zabala barne hartzen du, araudia betetzen ez duten argiteria publikoan eta negozioak ixten direnean. Onartu beharreko araudia borondatezkoa izango da sinatu nahi duten udalerri guztientzat.\nEkimen hori arau orokor izatetik urrun dago, eta Diputatuen Kongresuak 1999an aurkeztutako proposamen batean sortu zen. Proposamen horrek argi-poluzioa aurrezteko eta gutxitzeko eskatu zuen.\naurreztu erakusleihoak luz-eu


barren.eus - Epilogoa\nArgitaratua: 2017-09-22 13:15\nGarai bakoitzak bere ezaugarriak ditu eta bizi beharrari erntzuteko teknologia aproposa. Giza adimenak aurre egin behar die, denboran eta espazioan, inguruak eskatzen dizkion baldintza eta zailtasunei. Hala, erdi aroan eta modernitatearen atarian, euskal marinelek, armatzaileek prestatutako ontzi eta tresneriaz erantzun zioten sasoiko eskabideei, balea ustiatuz.\nSinesgaitza ematen du orduan hilabete batzuetan hasi eta amaitzen zituztela ontzi handiak. Kontuan izan behar dugu, ordea, aldez aurretik landatuak, prestatuak eta zainduak zituztela ontziak egiteko pago eta haritzak, landareei gazte ziren artean komeni zitzaien forma emanez, adarrek oso-osorik, ontziaren forma hartzen zutelarik. Bonsaiak egiteko teknika dagoen bezala ikasi zuten haiek ere lana arrazoitu eta errazten. Adibidez, orduan San Joan ontzia egiteko 300 haritz behar izan zituzten eta orain, haren errepika egiteko, 1000 beharko omen dira, aldez aurretik egindako lanik ez dagoelako.\nBalea eta bakailaoa izan dira gure txango honetako bi ardatzak. Ardatza aipatuta, Txirritak “Norteko ferrokarrilari” jarritako bertsoetan “gurdi-ardatza lumerarekin al zen maizena igurtzi” ohi zutela esaten du, “beti zerbaiten karraio”. Saina, gantza, koipea eta lumera; lau hitz erabiltzen dira gauza bera adierazteko. Nire ustez, lumera hitz hori frantsesen lumiere hitza euskaraz emana izan daiteke eta argi dago zergatik: argi egiteko erabili ohi zelako, besteak beste, balearen koipea. Erdi Aroan ofizioa ikasi eta XV-XVI. mendeetan esperientziak emandako jakituria negozio-bide egin zuten euskaldunek.\nElgoibarri dagokionez, azken erdi aroan eta modernitatearen hasieran Elgoibarrek eta, oro har, Debabarrenak dinamismo handia erakutsi zutela frogatzen du\nXabier Elortzak egina, nahiz argitaratu gabe, duen liburu interesgarriak.\nHemengo burdinolek egindako tresnek izango zuten, dudarik gabe, baleazaleen eskabiderik: arpoi, ganibet, lantzeta, aizkora eta abar. Elgoibar eta inguruetako upaginek ere izango zuten lanik, sagardoa zein lumera hori garraiatzeko upel edo barrikak egiten, sagardogileek izango zuten bezala. Jakina da Debako zein Altzolako lojetan tina handiak zituztela saina eta, geroago, bakailoa lehorra almazenatzeko. Gero, batez ere ahuntz larruzko zahagietan mando zein astoak kargatu eta arre! Deba goiena eta Gasteiz aldera. Elgoibartar eta bailarakoek hartu zuten parte itsasontziak hornitzen eta armatzen. 1474tik dakigu Deban bazuela bere itsasontzia Lasaldeko Fortun Perez-ek. Karkizaoko Martin Iñigez, Martin Arriola eta M. Andonaegi ere aipatzen dira dokumentuetan. Bai, halaber, Santxo Ibarra eta Azkarateko Pedro ere. Era askotako enpresetan menturaturatu ziren eta ez da harritzekoa ere, itsasoa hurbil baitzuten eta hurbilago Altzola ibai-portua. Xehetasunak, X. Elorzaren liburuak emango dizkigu argitaratzen dutenean.\nAzken batean, orduan ere, lanek eta merkatal proiektuek elkarrekin lotura handia zuten. Ez zen baleazalerik ez bakailaozalerik izango, beste hauen partaidetzarik gabe.\nBalea mota ezberdinak\nApaizak baino hobeto\nHonek Pasaia ematen du\nSartu gara ontzian\nZientzia eta sagardoa\nTxotx! Afaldu eta lo. 'It´s foggy'\nPlasentia leku atsegina da


Ostatu hartzeko 3 proposamen, turismo arduratsuaren alde - Informazio erabilgarria - Ingurumena\nOstatu hartzeko 3 proposamen, turismo arduratsuaren alde\nGero eta ohituago gaude oporraldietan, eta bereziki udan, aisialdiko jarduerak ingurumenaren gainean duen eragina murriztera zuzendutako mezuak irakurtzen eta entzuten. Adibide garbiena gure egonaldian ura aurrezteko garrantziaz ohartarazten diguten hotel-establezimenduetako kartel ezagunak dira.\nOraingo honetan, ingurumenarekin duten konpromisoari begiratuta, 3 erreferentziazko ostatu mota proposatu nahi dizkizuegu, hurbil ditugun beste helmuga batzuen artean.\nLandetxe autarkiko bat\nArraratsen, Nafarroan, erortzeko zorian zegoen baserri zahar bat landetxe egoki eta abegikorra da gaur egun, Kaaño Etxea. Energiaren ikuspegitik, ostatua nabarmentzen da eraginkortasun handikoa delako. Bioeraikuntzako tekniken bidez eraberritu zen, eraikina inguruneko klima-baldintzetara egokituz - bioklimatismoa - eta Feng Sui-ren nahiz geobiologiaren teknikak erabiliz espazio osasuntsu eta orekatuak sortzeko.\nEraikuntzak berezkoa duen energia-eskaera txikiari berezitasun bat gehitu behar zaio, alegia, bero- eta elektrizitate-hornikuntza iturri berriztagarrietatik soilik lortzen dela: haize-energia eta eguzki-energia fotovoltaikoa elektrizitatez hornitzeko; eta biomasa, berotzeko, bai horma bero-emaileen bidezko berokuntza erabiliz, bai berokuntza zuzenaren bidez, gela nagusian dagoen tximinia erabiliz.\nAukerako lekua gozatzeko eta ingurumena errespetatzeko!\nKanpin batera? Ez, eko-kanpin batera!\nNafarroan ere bai, Arbizun, kanpin berezi bat dago, Arbizuko Eko Kanpina; bertako instalazioen eraikuntza eta era askotako zerbitzuen hornidura oinarrituta daude bioeraikuntzan, bioklimatismoan eta iturri berriztagarrietan. Kanpineko eraikin partekatuak birziklatutako pneumatikoen eta hartxintxarraren gainean finkatuta daude, hormigoiaren ordez, lasto-fardelak erabili dira hormak egiteko, eta estalkiak berdeak dira. Beste alde batetik, dauden bungalowak ere zurez eraiki dituzte, eta orientazioari nahiz diseinuari dagokienez, bioklimatologiaren irizpideak erabili dira.\nIturri berriztagarriak bertan kokatuta daude: haize-sorgailu txikien multzo bat, kanpina kanpoko elektrizitateaz hornitzeko, eta biomasa (pelletak eta oliba-hezurrak) komunetan eta harrasketan ur bero sanitarioa sortzeko eta bungalowetako berokuntzarako neguan.\nEta ez dugu ahaztu behar bainu ona hartzeko laku naturalizatu bat eraiki dutela, silizea, harea eta harriak erabilita, eta lakuak ur-landareak dituela, ura beti garbi eta garden mantentzen dutenak.\nEko-aterpe bat barruti teknologikoan\nBartzelonako 22@ Barrutian Twentytú hostel izeneko eko-aterpea dago, entzute handiko sari eta ezagutza ugari jaso dituena; aterpean, eraikuntzaren eta instalazioen eragingarritasun handia eta teknologia berrien arloan izandako azken aurrerapenak batzen dira.\nEraikin domotikoa da, etengabe monitorizatuta dagoena, eta kalifikazio energetikorik altuena, A, lortu du elementu hauei esker: LED teknologia, eraikin osoa argiztatzeko; abiadura aldagarriko motorrak, ponpa eta haizagailuetarako; beroa berreskuratzeko eta freecooling sistemak; erabilitako urak berreskuratzea; hondakinen bilketa pneumatikoa; edo fatxada aireztatua, eraikinaren inguratzailea eratzen duena.\nBaina, aterpea bereziki nabarmendu behar dugu Bartzelonako barrutiko klimatizazio-sarearen sistemarekin - DISTRICLIMA - konektatuta dagoelako. Hotelak ez du berezko klimatizazio-instalaziorik, hotzaren eta beroaren hornikuntza, oso-osorik, kanpoko klimatizazio-sarearekin konektatutako trukagailuen bidez egiten da, eta, aldi berean, hiri-hondakinen balorizazio-zentraleko hondar-beroa aprobetxatzen da.\nAterpe iraunkor eta merkea, inondik ere, ahalik eta eragin txikiena sortzeko!\nNeurtu zure karbono-aztarna\nEgonaldi arduratsuaz gain, zuen lekualdaketen ondorioz gertatzen diren CO2 igorpenak konpentsatu nahi izanez gero, badira karbono-aztarnaren hainbat kalkulagailu; horien bidez, norberaren eragina zenbatetsi eta gero, igorpenak konpentsa daitezke inbertsio txikiak eginez, Afrika, Asia edo Hego Amerikako komunitate askoren garapenera zuzendutako proiektu praktikoak bultzatzeko.


Sukaldaritzako altzariak - Bilbao | Txikitxe\nSukaldaritzako altzariak - Bilbo\nOro har, sukalde bateko beheko altzarietan platerak, beirateria, etxetresna elektriko txikiak, eltzeak eta erretiluak gordetzen dira, eta, beraz, garrantzitsua da handiak eta erosoak izatea.\nSukaldeko altzari altuenak despentsarako erabiltzen diren bitartean, tamaina handia dute, baita apal kopurua ere. Sukalde batzuek apal irekiak edo itxiak dituzte, aukeraketa estetikaren araberakoa ez ezik, gure ustez erabiliko ditugunaren araberakoa ere bada, oso ederrak eta erabilgarriak dira lekua badute.\nSukaldeko altzarien estiloak Bilbon\nSukaldeko altzarietarako estilo modernoa aukeratzen badugu, koloreetan zentratu gaitezke, edo, agian, beira satinatuzko ate bat eduki. Oro har, Bilboko sukalde modernoek altzari erresistenteak dituzte, baina neurri estandarrak dituzte, eta atsegin handia izango da altzariak sukaldera egokitzea.\nSukaldeko altzarientzako estilo klasikoago bat nahiago badugu, estilo aukerak ez dira falta, landatarra, zaharra edo baita erromantikoa ere, kasu honetan moduluak zur ilunekoak edo zur naturalekoak izango dira, gehienak zuriz margotuak, sukaldea giro epel bihurtuko da eta sukaldeak Amonaren sukaldearen oroitzapenak ekarriko ditu.\nSukalde klasikoen artean uharte edo penintsula duten modeloak aukeratu daitezke, espazio gehiago lortuko dugu, bai gainaldean, bai gauzak gordetzeko, armairu gehiagorekin.\nSukaldeko altzariak aukeratzen ditugunean kontuan hartu beharreko gogoeten artean, garrantzitsuena materialarena izango da, baita landako sukaldeen eta sukalde klasikoen artean ere, egur trinkokoak eta zur ijeztukoak aukera ditzake, eta bi egur mota horiek sendoak dira, baita kostu oso desberdinekin ere.\nAzkenik, ona da sukalde ireki bat badugu, edo egongelara edo jangelara irekitzen dena, egokitu eta egongelako altzariekin estilo homogeneoa sortuko duena.


Krema Maxisize erosi Murtzian\nErosi Maxisize Murtzian\nAgindu Maxisize Murtzian deskontuarekin\nZure helbidera bidaltzeko eskaera eskaera eta erregistroa kontsultatzeko, eskaera webgune ofizialean bete behar duzu. Aplikazioan, adierazi zure izena eta telefono zenbakia. Ordubete barru, enpresako ordezkari batek telefonoari deituko dio minutu batzuen buruan. Murtzian promoziorako krema eska dezakezu - 39€. Krema erosi behar baduzu, bete eskaera. Entrega Espainiako eskualde guztietara egiten da. Ordainketa paketean entregatzearen truke egiten da.\nNola erosi Murtzian Maxisize\nMurtzian Zakila Handitzeko Krema Onena\nMaxisize benetako gizonentzako prestakuntza naturala da. Kremaren osagaiek zakilaren gorputz kavernosoaren hazkunde azkarra eragiten dute eta, horrenbestez, tamaina handitzen dute. Utzi eskaera gunean eskaera orriaren bidez eta kudeatzaileak deia egingo dizu eskaera berresteko, zure bizitza hobeto aldatuko da.\nEspainian krema eska dezakezu eta erosi webgune ofizialean soilik. Eskaera orrian, bete eremuak izenarekin eta telefono zenbakiarekin operadorearekin harremanetan jartzeko. Bidalketa modu anonimoan egiten da Espainiako edozein eskualdetara. Postariaren bidez zehaztutako helbidera bidaltzeko prezioa desberdina izan daiteke hiri desberdinetan. Paketea posta eskuetan edo mezularitzatik zure eskuetan jaso ondoren ordaindu ahal izango da.\nMurtzian eskaintza berezia - gaur bakarrik DESKONTUA% -50. Kremaren prezioa 39€. Begiratu paketea posta bulegoan eta orduan ordaindu krema.\nErosi krema gaur eta astebetez erabili ondoren, zuk eta zure bikoteak sexu itxura berria izango duzu. Zure Murtziara bidaltzea ahalik eta azkarren egingo da.\nOrdena Maxisize Murtzian % 50 bakoitza


"Herri batek bere ondarea du, eta ondare horretan transmititzen dira bere baloreak eta identitatea" - Urola Kostako Hitza : Urola Kostako Hitza\nNolatan egin duzue ‘Arantzazu, harriz herri‘ dokumentala?\nGarai horretan, euskaldunok krisi latz batean geunden murgilduta; diktadura betean geunden eta momentu kritiko bat zen euskaldunontzako. Plano horretan ere, Oteizak beste ekarpen bat egin zuen, gure izatearen irakurketa metafisikoa egin zuen. Gaur egun ez da oso politikoki zuzena, baina bera euskaldunon esentzia, metafisika, azaltzen aritu zen. Bere obretan plasmatu zuen ideia hori, eta euskaldunei babesleku bat eman zien, momentu latz horietan: “Hemen daukagu gure lekua, gure kultura eta jarraitu dezakegu gu izaten”. Berak, neurri batean, esan zuen aspaldiko kultura bat garela, baina aurrera egin dezakegula traineruaren irudia erabiliz. Atzera begiratuz arraun egin, aurrera joateko.


Fotonika – CFM – Materials Physics Center\nHome / Ikerketa Ildoak / Fotonika\nFotonikari buruzko CFMren ikerketa-ildoa, erradiazioaren eta materiaren arteko elkarrekintza aztertzeaz ari da, hain zuzen ere, elkarren osagarri diren hainbat ikuspegitatik: (i) argiak nanoegitura metaliko eta erdieroaleekin duen elkarrekintza, eremu elektromagnetikoak nanoeskalan konfinatu eta moldatzeko, (ii) material eta elementu berrien propietate optikoen (askotariko laser-efektuetan propietate hobetuak ematen dituztenak) gaineko ikerketa, baita bioimagenologiarako laser-konfinamendua ematen duten egitura fotoniko berriak diseinatzea ere, eta (iii) espektroskopia eta unitate funtzionalen aplikazio fotonikoak nanoeskalan, dimentsio txikiko sistema-mota ezberdinak barne.\nJarraian banan-banan aipatuko diren taldeek, horrelako ikerketak garatzen dituzte, jarduera teorikoa eta esperimentala barne:\n“Nanofotonika Teoria” taldeak, nanoeskalan egituren propietate optikoen deskripzio teorikoan dihardu. Propietate horiek ulertzeko, esku hartzen duten denbora- eta espazio-eskala ezberdinak aztertu behar izaten dira. Halaber, nanoeskalan seinale optikoaren kontrol optimoa lortzea da helburua. Gaur egun, fenomeno hauek ere ikertzen ari dira: plasmonika kuantikoa, akustiko-plasmonika, nanoantena metalikoak, espektroskopia, eremu hobetuko mikroskopia eta eremu hurbileko mikroskopiaren teoria.\n“Nanomaterialak eta Espektroskopia” taldeak, eskala nanometrikoan unitate funtzionalen espektroskopia eta aplikazio fotonikoak ditu aztergai, hauek barne hartuta: puntu kuantiko erdieroaleak eta alanbre kuantikoak, nanopartikulak eta nanoantena metalikoak eta sistema nanohibrido organikoak/inorganikoak barne. Talde horren beste ikerketa-jarduera batzuk hauek dira: propietate optikoak nanokristal erdieroaleetan (puntu kuantikoak), material nanohibridoetan, heteroegituretan (alanbre kuantikoak), nanopartikula metalikoetan, nanoantenetan eta material funtzional organikoetan (J aridoak) aztertzea, eta ikuspegi esperimental berriei ekitea, nanoeskalan argiarekin kontrolatu, maneiatu eta zundatzeko.\nLASER ESPEKTROSKOPIA ETA MATERIAL FOTONIKOAK\n“Laser Espektroskopia eta Material Fotonikoak” taldea, Euskal Herriko Unibertsitateko (UPV/EHU) Bilboko Ingeniaritza Fakultateko Fisika Aplikatua Sailean dago, eta haren ikerketa-ahalegin gehienak solido-egoerako laserrerako material eta egitura berrien propietate optoelektronikoak eta kristal fotonikoen propietateak ikertzen ematen dira. Taldearen jarduerak zeregin hauek ere barne hartzen ditu: bereizmen handiko teknika-multzoa garatzea, energia-bihurgailuetarako energia baxuko lur arraroarekin dopatutako material dielektriko berriak edota solido-egoerako laser hozte-aplikazioak garatzea, eta nanosentsore, pantaila eta bioirudi aplikazioetarako optikoki aktiboak diren zentroekin dopatutako material dielektriko ez-homogeneotako (nano-mikro) laser-argi ultralaster eta ultrabiziaren garraio edota konfinamendua zundatu, ezaugarritu eta modelatzea.\nNANOFOTONIKA KUANTIKOAREN LABORATEGIA\nNanofotonika Kuantikoaren Laborategiaren ikerketa-programaren helburua, nanoeskalan argiaren eta materiaren arteko elkarrekintzan oinarritutako gailu kuantiko hibridoak garatzen laguntzea da. Egoera kuantikoen gainean talde teorikoek dituzten ahalmena eta esperientzia ustiatu nahi ditu Materialen Fisika Zentroak, eta horiek talde berriaren ahalegin esperimentalarekin osatzea, talde berriak gai horri ikuspegi aplikatu eta teknologikotik ekiteko gaitasuna baitu.


LAB: “Euskal langileon eskubideak defendatzeko modua badago, Akordio Marko Sektoriala da alternatiba” | LAB SINDIKATUA\nOharrak Industria LAB: “Euskal langileon eskubideak defendatzeko modua badago, Akordio Marko Sektoriala da alternatiba”\nHerrialdeko hitzarmenen biziraun dezaten negoziazio kolektiboaren berezko eremuaren defentsan indarrak batzeko deia egin die LABek beste sindikatuei; patronalari ere deia, zein joko zelaitan jokatu nahi duten argitu dezaten.\nGaur Araba, Bizkaia eta Gipuzkoan mobilizazioak egin ditu LABek, metaleko negoziazio mahaietan ematen ari den blokeoa salatzeko. Patronalen papera salatu nahi dugu, gatazka luzatu eta oztopatzeko jarrera baitute. Erreformek eskaintzen dizkieten trikimailuak aprobetxatu nahi dituzte eta, horregatik, ez dute presarik akordioetara iristeko. Langileon eskubideak mugatzeko, murrizteko eta kentzeko erabili nahi dituzte, gaineratuz eta argudiatuz ilegala dela erreformen kontra joatea.\nHala ere, LABetik ozen salatu nahi dugu gezurretan ari direla hori diotenean, alternatiba badagoela, behin eta berriz aipatu dugun bezala. Euskal langileen interesak defendatzeko modua badago, alternatiba badago, Akordio Marko Sektoriala da alternatiba, gure negoziazio kolektiboa blindatzen duten akordioetara iristea posible egiten duen legezko tresna, estatuko hitzarmenen gainetik, herrialdeko hitzarmenak defendatuz eta lehenetsiz.\nEtorkizuneko erreformen aurrean negoziazio kolektiboa, hemen Euskal Herrian, erabakitzen dela bermatzen du Akordio Marko Sektoriala; estatutik iristen diren inposaketen aurrean herrialdeko hitzarmenak blindatzeko tresna, beti egin dugun moduan, herrialdeko hitzarmen bakoitzak (hitzarmen probintziala) bere baldintza laboralak arautzea ahalbidetzea bermatu behar duen tresna.\nEuskal Herriko metal arloko herrialdeko hitzarmen sektorialak estatu mailako hitzarmen onenak badira, bi arrazoi nagusirengatik da: hemen burututako negoziazioaren fruitu direlako eta hemengo beharrei erantzuteko eginda daudelako. Hori da blindatu nahi eta behar duguna, gure hitzarmenak inolako kanpo eskuhartzerik gabe negoziatzeko gure ahalmena.\nBaina horretarako borondatea behar da eta euskal ugazabek zein joko zelaitan jokatzen duten erabaki behar dute. Estatuko eremuetan, hemengo enpresekin zein langileekin zerikusirik gabeko zelaian, erreformak ematen dien eskuduntzak aprobetxatuz, desarautuz eta gatazkatsua den egoera batera eramanez, ala aitzitik, Akordio Marko Sektorialaren bitartez, negoziazio kolektiboari zein lan harremanetako euskal marko egonkor bat gauzatuz, euskal herriko errealitate zein beharretara egokitua, euskal langileon interesei erantzungo diena, herrialdeko hitzarmenetako negoziazio-mahaiak desblokeatuz.\nPublikoki elkarrizketa sozialaren alde daudela dioten horiek beren lan harremanetarako eta negoziazio kolektiboko eredua inposatu nahi digute ugazaben interesei erantzuten dien lan baldintzak ezarriz, hitzarmen kolektiboak gomendio hutsean utziz, enpresek lan baldintzak okertzeko modua eduki dezaten.\nInposatze-ereduaren aldeko apustua egiten badute, erremediorik gabe, sektoreko borroka piztuko dutela jakin behar dute. LAB ez da geldirik edo mutu geratuko, urteetako borrokaz lortutako eskubideak nola galtzen ditugun ikusiz. Ez dugu negoziazio kolektiboaren desarautzea oparituko. Ez dugu onartuko hainbeste urteko borrokaren ondoren lortutako eskubideak lapurtzea. Horregatik, gainerako sindikatuei dei egiten diegu negoziazio kolektiboko euskal esparrua defendatu dezaten, gure herrialdeko hitzarmenak defenda ditzaten, hau baita sektore osoko langileen lan baldintzak, ordain-sariak etab. ziurtatzeko modu bakarra haien lantokietan ordezkaritza sindikala edo enpresako akordioa izan edo ez.\nOrain bi urte Gipuzkoan izandako esperientziak erakusten duen moduan, hitzarmenaren aldeko zazpi eguneko greba ostean enpresaburuak gelditzeko gai garela erakutsi genuen. LABentzat hor dago batasun sindikalaren balioa. Euskal langileok orain arte ezagutu ez dugun eraso basati baten aurrean gaude eta honek sindikatuok beharrezkoa den mailan eta neurrian egotera behartzen gaitu; funtsezko eskubideen defentsan elkartzeko eta batzeko gai izan behar gara, herrialdeko hitzarmenen bizirautea eta negoziazio kolektiboaren berezko eremuaren defentsan elkartzeko gai izan behar dugu. Sektoreko langileek ez lukete ulertuko gaur egungo egoera larri honen aurrean sindikatuok ez batzea. Ezin diegu huts egin.\nEuskal Herrian, 2012ko uztailaren 5ean


⛔ [ATZERATUTA / APLAZADA] VI. KOLAZINO MENDI EGUNA MENDI LASTERKETA - 2020 - Lasterketak.eus\n⛔ [ATZERATUTA / APLAZADA] VI. KOLAZINO MENDI EGUNA MENDI LASTERKETA – 2020\n24 kilometro, 1500 metroko desnibel positiboa, 3 tontor, lokatza, harria eta mendia!!! Hankak gogortzeko prest? Etorri Bediako mendiak ezagututzeaz batera, hauen bista eta inguruez gozatzera!\nData: 2020ko Martxoaren 21ean\nHerria: Bedia (Bizkaia)\nIrteera: Herriko plazan\nDesnibela: +D 1.500 m


Askotariko hondakin ez arriskutsuak kudeatzeko gune bat eraikiko dute Azkoitian - Urola Kostako Hitza : Urola Kostako Hitza\nGunearen eraikuntza lanek ez dute oraindik datarik; urtean 200.000 hondakin inguru jasotzea aurreikusi dute. Jaurlaritzak dagoeneko eman dio lanak egiteko baimena Larke 360 enpresari. Azkaraten kokatutako gunean askotariko hondakinak bilduko, sailkatuko eta tratatuko dituzte. EH Bilduren eta Azkoitia Bairen udal taldeek bozeramaileen batzordea deitzeko eskatu diote Udal Gobernuari.\nAzkarate gainean egingo dute gunea.\nZabaltzeko data zehatzik ez bada ere, eraikuntza hondakin ez arriskutsuak kudeatzeko gune bat eraikiko dute Azkoitian. Hain zuzen ere, askotariko hondakinak bilduko, sailkatuko eta tratatuko dituzte Azkarate gainaren ondoan egokituko duten eremuan. Eusko Jaurlaritzaren Ingurumen Sailak baimendu du gunea egokitzea dagoneko; izan ere, atzoko Euskal Herriko Agintaritzaren Aldizkarian argitaratu zuen baimen hori.\nAzkoitiko Udalak UROLA KOSTAKO HITZAri azaldu dionez, Jaurlaritzak baimena emanda, udalaren egitekoa da gune horren izapideak egitea “beste aktibitate ekonomiko bat bezala”.\nBozeramaileen batzordea egiteko eskaera\n“Kezka” agertu dute udaleko oposizioko alderdiek, eta EH Bilduk eta Azkoitia Bai herri plataformak gaur bertan bozeramaileen batzordea egitea eskatu diote Udal Gobernuari.\nAzkoitiko EH Bilduk azaldu duenez, koalizioak gaur jaso du gunea egingo dutela zioen berria. “Zabortegiak metal astunak jasotzeko aukera izango du, hala nola kobrea, alumunioa, beruna eta zinka, baita amiantoa ere”, azaldu dute koalizioko kideek. Lehen unetik “oso kezkatuta” daudela eta “gaia aztertzen” ari dela azaldu dute: “Gaia oso larria da, eta gertutik ari gara jarraitzen”.\nHondakinen gunearen lehen berria gaur jaso izana salatu du Azkoitia Bai herri plataformak ere. “Udal Gobernuak bazekien lehendik zerbaitetan ari zirela, baina guk ez”, azaldu dute plataformako kideek. Gainera, horiek zalantzan jarri dute udalak gune hori eraikitzearen aurka zerbait egiterik izango duen, eraikitzeko baimena Eusko Jaurlaritzak eman duelako. Halere, gunea ez eraikitzeko “ahal den guztia” egingo dutela adierazi dute Azkoitia Baiko kideek.\nAzkoitiko PSE-EE ere kexu agertu da berria “prentsaren bitartez” ezagutu duelako. Javier Zubizarreta alkateak gaiaren inguruan emandako pausoak ez zaizkio “zintzoak” iruditu alderdi sozialistari. “Alkateak informazioa eman behar zigun, lehentasunezko bazkideak baigara udalean. Halere, uste dugu gainerako alderdi politiko guztiek ere izan behar zutela gaiari buruzko informazioa”, gaineratu dute. Azkoitian hondakinen kudeaketaren gaiarekiko “sentisibilitate handia” dagoela azaldu du PSE-EEk, eta horrelako egoera batek “herri guztiari” eragiten diola azpimarratu du. “Ezinegona” erakustearekin batera, alkateak gaia ez duela “behar bezala” eraman adierazi du alderdi sozialistak.\n(PDF) Euskal Herriko Agintaritzaren Aldizkaria.


Matrikulazioa, eskola publikoan zein ikastolan - Arrasate - Goiena.eus\nMatrikulazioa, eskola publikoan zein ikastolan\nUbane Madera 2009-01-29 16:26\nArizmendi Ikastolak eta Goieskolak, Debagoieneko euskal eskola publikoak dagoeneko antolatu dituzte ate irekien jardunaldiak. Hau da, ikastolaren zein eskola publikoaren eskaintza ezagutu gura duenak datorren astean hasita izango du hori egiteko aukera.\nEskola publikoak edo Goieskolak hiru lekutan egingo ditu ate irekien jardunaldi eta batzar informatiboak: Haur eta Lehen Hezkuntzari (0-12 urte) dagokionez, Bedoñaben (San Andres auzoan), astelehenean, otsailaren 2an, 18:00etan. Musakola auzoan duen ikastetxean, berriz, hurrengo egunean, martitzenean izango dira, hor ere 18:00etan. Eta bigarren hezkuntzari dagokionez, berriz, Arrasate Institutua bisitatzeko aukera ere emango dute otsailaren 4an, eguaztena, 18:00etan.\nArizmendi Ikastolari dagokionez, berriz, honako hitzorduak egin dituzte: Haur Hezkuntzari dagokionez (0-3 urte), San Viator Txiki gunean otsailaren 2an, astelehenean da hitzordua, 18:00etatik 19:15era; Santa Teresan, martitzenean, 17:00etatik 18:30era eta Umezaintzan ere martitzenean izango da batzar informatiboa, baina, 18:00etatik 19:00etara.\nLehen Hezkuntzari dagokionez, berriz (6-12 urte), San Viator Txiki gunean astelehen eta martitzenean izango dira ate irekiak, 16:45etik 18:30era. Santa Teresa gunean, martitzenean 17:00etatik 18:30era, eta Gazteluondo gunean, egubakoitzean, 16:30etik 18:30ak bitartean.


Elecnorreko langileek hilabete daramate greban lan baldintza duinen alde | Ekonomia | Berria\nElecnorreko langileak, atzo Gasteizen egin zuten elkarretaratzean. JUANA RUIZ / FOKU Tamaina handiagoan ikusi\n2020ko urtarrilak 10 - Gasteiz\nElecnorrek bezeroei esan die lan gatazka konpondu duela. Bitartean, Arabako Elecnorreko langileek hilabete bete zuten atzo greba mugagabean. Lan baldintza hobeak eta hitzarmen duin bat eskatzen dituzte. Elecnorreko zuzendaritzaren arabera, diru falta da hitzarmena hobetu ez izanaren arrazoia. Sindikatuek, ordea, salatu dute enpresak 28 milioi euroren etekinak izan zituela 2018an, eta 2019an, berriz, 57,1 milioiko mozkin garbia izan duela.\nTelefonicaren azpikontrata da Elecnor, eta gailuen instalazioaz eta mantenuaz arduratzen da. Arabako langileek irailean ekin zieten mobilizazioei, eta, azaroa bitartera arte, bost greba egun egin zituzten, ELAk eta LABek deiturik. Orain arteko mobilizazioetan, langileek lan baldintza «txarrak eta arriskutsuak» salatu dituzte; hala nola ordaindu gabeko aparteko orduak eta soldata izoztuak. Mobilizazio horien ostean, zuzendaritzak ez zuenez inolako borondaterik adierazi hitzarmenerako, Elecnorreko langileek greba mugagabea abiatu zuten joan den abenduaren 9an. Deitzaileen arabera, lehen asteetan langile guztiek egin zuten bat deialdiarekin, eta hurrengo asteetan erantzuna ia erabatekoa izan da.\nBeharginek jakinarazi dutenez, «beldurraren politika» egiten ari da enpresa; besteak beste, salatu dute langileei greba eskubidea urratzen dietela eta, aldi baterako langileen kasuan, mehatxupean behartzen dituztela jaiegun eta asteburuetan lan egitera. Langileen eta zuzendaritzaren arteko komunikazioari dagokionez, LABek eta ELAk adierazi dute orain arteko harremana «urria» izan dela. Abenduaren 23an bilera egin zuten, baina ez da aurrerapenik izan, eta harremanak helbide elektronikoetara eta deietara mugatu dira. Hitzarmenean aurrerapenak egon direnean ere, negoziazioen puntu jakin batzuk kendu edo aldagai berriak sartu dituela gaineratu dute sindikatuek.\nArabako Foru Aldundiaren aurrean elkartu ziren beharginak aurreko astean ere. Erakundeari eskatu zioten instituzio gisa lan gatazkara lerratzeko eta inplikatzeko; hala ere, antolatzaileek ez dute inolako erantzunik jaso. Atzo egin zuten mobilizazioan, bestalde, eskaera bera egin zieten Gasteizko Udalari eta Eusko Jaurlaritzari.\nAitor Romero ELAko kideak adierazi du indartsu daudela borrokan segitzeko: «Indartsu izaten saiatzen ari gara, baina enpresa ere bere ahaleginak egiten ari da greba zapuzteko». Bestetik, gatazkaren konponbiderako emango dituzten hurrengo pausoen berri eman du Romerok; adibidez, datorren astean EH Bilduko udal taldearekin bilduko dira. Gainera, jakinarazi du atzo bertan lan ikuskariarekin hitz egin zutela: «Kontratazio ilegalak egin dituzte, eta salaketa aurkeztuko dugu. Baliteke ikuskaritzak berak langileon eta enpresaren arteko bitartekaritza lan hori egitea».


Argitalpen data: 2018/06/13\nRAPIDLab 1200, RAPIDPoint 400 eta RAPIDPoint 500 sistemak, Siemens Healthineers Informatics produktuak erabiltzen ez dituzten bertsio guztiak.\nRAPIDLab 1200 Series, Siemens Healthineers Informatics produktuekin 3.3 bertsioa baino lehenagoko guztiak.\nRAPIDPoint 500 sistemak: 3.0 bertsioa eta ondorengoak, 2.4.X bertsioa eta 2.3 bertsioa eta lehenagokoak Siemens Healthineers Informatics produktuekin.\nRAPIDPoint 400 sistemak: bertsio guztiak Siemens Healthineers Informatics produktuekin.\nRFID 181-EIP bertsio guztiak.\nRUGGEDCOM WiMAX, 4.4 eta 4.5 bertsioak.\nSCALANCE X-200, 5.2.3 bertsioa baino lehenagokoak.\nSCALANCE X-200 IRT, 5.4.1 bertsioa baino lehenagokoak.\nSCALANCE X-204RNA, bertsio guztiak.\nSCALANCE X-300, bertsio guztiak.\nSCALANCE X408, bertsio guztiak.\nSCALANCE X414, bertsio guztiak.\nSIMATIC RF182C, bertsio guztiak.\nSCALANCE M875, bertsio guztiak.\nLicense Management System (LMS), 2.1 eta lehenagoko bertsioak.\nAnnual Shading, 1.0.4 eta 1.1 bertsioak.\nDesigo AVT, 3.1.0, 3.0.1 eta lehenagoko bertsioak (builds 12.10.318, 12.0.850.0, 11.10.55.0, 11.0.360.0, 10.10.845.0 eta 10.0.830.0).\nDesigo CC / Cerberus DMS, 1.1, 2.0, 2.1 eta 3.0 bertsioak.\nDesigo Configuration Manager (DCM), 6.1 SP2 bertsioa eta lehenagokoak, 6.0 SP1 eta lehenagokoak.\nDesigo XWP, 6.1 bertsioa eta lehenagokoak.\nSiteIQ Analytics, 1.1, 1.2 eta 1.3 bertsioak.\nSiveillance Identity, 1.1 bertsioa.\nSiemens produktuetan 14 ahultasun aurkitu dira guztira, horietako bat larritasun kritikokoa, zortzi larritasun altukoak eta bost ertainekoak.\nRAPIDLab 1200, RAPIDPoint 400 eta RAPIDPoint 500 sistemetarako, Siemens Healthineers Informatics produktuak erabiltzen ez dituzten bertsio guztiak:\nSarbide fisikoa langile baimenduek soil-soilik izatea.\n"Remote Viewing" ezaugarria desgaitzea, Operadoreen Gidako "Enabling or Disabling Remote Viewing" ataleko argibideak jarraituz.\nRAPIDLab 1200 Series-en kasuan, Siemens Healthineers Informatics produktuekin 3.3 bertsioa baino lehenagoko guztiak:\n3.3 edo 3.3.1 bertsioetara eguneratzea.\nRAPIDComm® Data Management System-ekin konektagarritasun segurua bermatzeko, RAPIDComm® V7.0 edo goragoko bertsioa erabiltzea gomendatzen da.\nRAPIDPoint 500 sistemetarako, 3.0 bertsioa eta ondorengoak, 2.4.X bertsioa eta 2.3 bertsioa eta lehenagokoak Siemens Healthineers Informatics produktuekin:\nRAPIDComm-ekin konektagarritasun segurua bermatzeko, RAPIDComm V7.0 edo goragoko bertsioa erabiltzea gomendatzen da.\nRAPIDPoint 400 sistemen bertsio guztietarako Siemens Healthineers Informatics produktuekin:\nRAPIDPoint 500 seriera eguneratzea.\nEguneratzea posible ez bada, "Remote Viewing" ezaugarria desgaitzea gomendatzen da, Operadoreen Gidako "Enabling or Disabling Remote Viewing" ataleko argibideak jarraituz.\nRFID 181-EIP, SIMATIC RF182C, SCALANCE-X-204RNA, SCALANCE X-300, SCALANCE X408, eta SCALANCE X414 ekipoen bertsio guztietarako, bai eta Ruggedcom Wimax-en 4.4 eta 4.5 bertsioetarako:\nIP helbide estatikoak erabiltzea, DHCP ordez.\nGelaxkaren babesa kontzeptua aplikatzea (adibidez, switchetan "port security" aplikatzea).\nDefentsa sakoneko estrategiak aplikatzea.\nSCALANCE X-200 kommutadorearen 5.2.3 bertsioa baino lehenagokoetarako:\nFirmwarea 5.2.3 bertsiora eguneratzea.\nSCALANCE X-200 IRT kommutadorearen 5.4.1 bertsioa baino lehenagokoetarako:\nFirmwarea 5.4.1 bertsiora eguneratzea.\nSCALANCE X300 kommutadorearen bertsio guztietarako:\nKaltetutako gailuek sarera duten sarbidea babestea.\nSCALANCE M875en bertsio guztietarako:\nHardwarea eguneratzea SCALANCE M876-4 edo RUGGEDCOM RM1224 modeloetara.\nFirmwarea eguneratzen ez den bitartean, web kudeaketaren interfazerako sarbidea barneko sareetara edo VPNetara soilik mugatzea gomendatzen da, eta horrez gain produktuak serietik lehenetsita dakarren suebakia erabiltzea web interfazerako sarbidea IP fidagarriek soilik izan dezaten, erabiltzaile administratzailearen kontua pasahitz sendoekin babestea, eta beste orrialde batzuetan ez nabigatzea edo kanpoko loturetan ez klikatzea administrazioaren web interfazea autentifikatzen ari den bitartean.\nLicense Management System-en (LMS) 2.1 eta lehenagoko bertsioetarako:\nDongle driver-a eguneratzea, Siemensen webean azaltzen diren argibideak jarraituz.\nAnnual Shading-en 1.0.4 eta 1.1 bertsioetarako:\nDongle driver-a eguneratzea, Siemensen webgunean azaltzen diren argibideak jarraituz.\nDesigo AVTren 3.1.0, 3.0.1 eta lehenagoko bertsioetarako (builds 12.10.318, 12.0.850.0, 11.10.55.0, 11.0.360.0, 10.10.845.0 eta 10.0.830.0):\nDesigo CC / Cerberus DMSren 1.1, 2.0, 2.1 eta 3.0 bertsioetarako:\nDesigo Configuration Manager-en (DCM) 6.1 SP2 bertsioa eta lehenagokoak eta 6.0 SP1 eta lehenagokoetarako:\nDesigo XWPren 6.1 bertsioa eta lehenagokoetarako:\nSiteIQ Analytics-en 1.1, 1.2 eta 1.3 bertsioetarako:\nSiveillance Identity 1.1en bertsioetarako:\nUrruneko erasotzaile batek "Remote View" ezaugarrira sarbide urrunekoa edo lokala izateko kredentzialak izango balitu, bere pribilegioak igo litzake, eta sistemaren konfidentzialtasuna, integritatea eta eskuragarritasuna arriskuan jarri. Larritasun altuko ahultasun horretarako CVE-2018-4845 identifikatzailea erreserbatu da.\nPasahitza barneratua duen fabrikako kontu bat baliatuz, erasotzaileek gailurako sarbidea izan lezakete TCP 5900 atakan barrena, sistemaren konfidentzialtasuna, integritatea eta eskuragarritasuna arriskuan jarriz. Larritasun altuko ahultasun horretarako CVE-2018-4846 identifikatzailea erreserbatu da.\nPribilegiorik gabeko urruneko erasotzaile bat kaltetutako gailuak dauden sare segmentu berberean lokalki kokatuko balitz, gailu horietan kodea exekuta lezake urrunetik DHCP erantzunak bidaliz, modu berezian manipulatuak bezero baten DHCP eskarien aurrean. Larritasun altuko ahultasun horretarako CVE-2018-4833 identifikatzailea erreserbatu da.\nWeb interfazera (443/tcp) sarbidea lukeen urruneko erasotzaile autentifikatu batek sistema eragilearen komandoak exekuta litzake modu arbitrarioan. Larritasun altuko ahultasun horietarako CVE-2018-4859 eta CVE-2018-4860 identifikatzaileak erreserbatu dira.\n443/tcp atakaren web interfazea baliatuz Cross-Site Request Forgery (CSRF) motako eraso bat gerta liteke, erabiltzaile bat ustekabean harrapatu eta engainatuz gero gurpil gaizto batera sar dadin. Larritasun altuko ahultasun horretarako CVE-2018-11447 identifikatzailea erreserbatu da.\nAutentifikatu gabeko erasotzaile batek zerbitzuaren ukapena (DoS) eragin lezake erabiltzailearen interakzioaren beharrik gabe. Larritasun altuko ahultasun horretarako CVE-2018-6304 eta CVE-2018-6305 identifikatzaileak erreserbatu dira.\nAutentifikatu gabeko erasotzaile batek kodea injekta lezake Admin Control Center-eko logen orrian. Kodea exekutatzen da erabiltzaile administrari batek orrialde kaltetua bisitatzen duenean. Horrek sistemaren konfidentzialtasun, integritate eta eskuragarritasunean eragin dezake. Larritasun kritikoko ahultasun horretarako CVE-2018-8900 identifikatzailea erreserbatu da.